1)Metodo dialektiko marxista hurrengo ezaugarri nagusiez bereizten da:\na) Metafisikari aurka eginez, dialektikak ez du natura objektu eta gertakari ustekabeko pilaketa bezala ikusten, batzuk besteetatik banandurik eta isolaturik eta beraien artean inolako mendekotasunik izan gabe, baizik eta osotasun giltzatu eta bakar bat bezala baizik, non objektuak eta gertakariak beraien artean organikoki lotuak dauden, batzuk besteen mende dauden eta haien artean baldintzatzen diren.\nb) Metafisikari aurka eginez, dialektikak ez du natura geldi eta mugiezina, geratu eta aldaezina den zerbait bezala ikusten, etengabeko mugimendu eta aldaketa konstantera lotuta dagoen zerbait bezala baizik, pausarik gabe berriztatzen eta garatzen den zerbait eta beti zerbait jaiotzen eta garatzen dagoen eta zerbait hil eta iraungitzen dagoen zerbait bezala.\nc) Metafisikari aurka eginez, dialektikak ez da garapenaren prozesua haziera prozesu soil bat bezala aztertzen, zeinetan aldaketa kuantitatiboak ez diren aldaketa kualitatibotan bihurtzen, baizik eta aldaketa kuantitatibo hutsal eta ezkutuetatik, ageriko aldaketetara, errotiko aldaketetara, aldaketa kualitatiboetara; hauek, ez apurkako eran, baizik eta era azkar eta bat-batekoan, gauzen egoera batetatik bestera jauzien forman, eta ez ustekabeko eran, lege batzuei jarraiki baizik, oharkabeko eta pixkanakako aldaketa kuantitatibo batzuen pilaketaren emaitza gisa.\nd) Metafisikari aurka eginez, dialektikak naturaren objektuak eta gertakariak barne kontraesanak inplizituki daramatzaten irizpidetik abiatzen da, den denek bere alde positiboa eta alde negatiboa baitute, beren iragana eta geroa, beren iraungitze aldea eta garapen aldea; kontrajarritako alde hauen arteko borrokatik, berria eta zaharraren, hiltzear dagoenaren eta jaiotzen ari den, iraungitzen den eta garatzen den aurkako borrokak, garapen prozesuaren barne edukia, aldaketa kuantitatiboetatik aldaketa kualitatiboetarako eraldaketaren barne edukia, osatzen duen irizpidetik.\nJarrai dezagun. Mundua etengabeko mugimendu eta garapenean badago eta garapen honen legea zaharraren desagertzea eta berriaren hazkundea bada, bistakoa da jada ezin dela gizarte erregimen “aldaezinik”, ezta jabetza pribatuaren eta esplotazioaren “betiereko printzipiorik”, ezta nekazarien lur-jabeenganako eta beharginen kapitalistenganako mendekotasunaren “betiereko ideik” egon ere. Honek esan nahi du erregimen kapitalista erregimen sozialistagatik ordeztua izan daitekeela, erregimen feudalista erregimen kapitalistagatik bere garaian ordeztua izan zen era berean. Honek esan nahi du, ez jadanik bere garapen amaierara iritsi diren gizartearen geruzei, nahiz eta oraingo mementoan indar nagusia izan, baizik eta garatzen ari diren eta etorkizun bat daukaten beste geruza horiei, nahiz eta oraingo mementoan indar nagusia ez izan, bideratu beharra dagoela.\nJarrai dezagun. Aldaketa kuantitatibo geldoetatik aldaketa kualitatibo azkar eta bat-batekoetara igarotzea garapenaren lege bat baldin bada, bistakoa da klase zapalduek aurrera eramandako eraldaketa iraultzaileak gertakari erabat natural eta saihestezina adierazten dutela.\nHonek esan nahi du kapitalismotik sozialismorako iragaitea eta uztarri kapitalistatik behargin klasearen askapena ezin dela lortu aldaketa geldoen bitartez, erreformen bitartez, baizik eta erregimen kapitalistaren eraldaketa kualitatibotik, hots, iraultzaren bitartez.\nHonek esan nahi du politikan, ez tronpatzeko, iraultzailea eta ez erreformista izan beharra dagoela.\nJarrai dezagun. Garapen prozesua barne kontraesanen ezagutarazte prozesua bada, kontraesan hauetan oinarritutako elkarren artean kontrajarritako indarren talken prozesua bada eta hauek gainditzeko helburuarekin, bistakoa da proletalgoaren klase borroka gertakari erabat natural eta saihestezina adierazten duela.\nHonek esan nahi du egin beharrekoa ez dela erregimen kapitalistaren kontraesanak samurtzea, baizik eta agerian uztea eta bere osotasunean zabaltzea, ez klase borroka itzaltzea, baizik eta amaiera arte aurrera eramatea.\nHonek esan nahi du politikan, ez tronpatzeko, langile politika bati eutsi behar zaiola, klasekoa, zorrotza, eta ez politika erreformista bati, proletalgoaren eta burgesiaren arteko interesen harmoniakoa, sozialismoan kapitalismoaren “apurkako sartzearen” politika adiskidetzaile bati.\n2)Materialtasun filosofiko marxista hurrengo ezaugarri nagusiez bereizten da:\na) Idealismoari aurka eginez, mundua “erabateko ideiaren”, “izpiritu unibertsalaren”, “kontzientziaren” haragitzea bezala ikusten duena, Marxen materialtasun filosofikoa mundua, bere izateagatik, zerbait materiala den irizpidetik abiatzen da; munduaren gertakari anizkun eta askotarikoak mugimenduan dagoen materiaren itxura eta mota ezberdinek eratzen dutela; gertakarien arteko elkarrenganako lotura eta elkarrekiko mendekotasun harremanek , metodo dialektikoak agerian uzten dituenak, mugimenduan dagoen materiaren garatzea zehazten duten legeak direla; mundua materiaren mugimendua zehazte duten legeen bidez garatzen dela, inolako “izpiritu unibertsalaren” beharra izan gabe.\nb) Idealismoari aurka eginez, izate erreala gure kontzientziak soilik duela dioenak, eta mundu materiala, izatea, natura, gure kontzientzian soilik direla, gure hautematetan, gure kontzeptuetan, materialtasun filosofiko marxistak materia, natura, izatea, errealitate objektibo bat den irizpidetik abiatzen da, gure kontzientziatik kanpo dena eta honetatik bereizirik; materia funtsezkoa dela, sentipenen, hautemanen, sorburu den iturria eratzen duelako, eta kontzientzia bigarren mailakoa, eratorritakoa, materiaren irudi islatua baita, izatearen irudi islatua; pentsamena bere garapenean hobezintasun maila altu batera iritsi den materiaren emaitza dela, eta zehazkiago, garunaren emaitza, eta hau pentsamenaren organoa, eta ondorioz, ez dagoela, akats barkaezin batean erori gabe, pentsamena eta materia banantzerik.\nc) Idealismoari aurka eginez, mundua eta hau zehazten duten legeak ezagutzearen aukera eztabaidatzen duena, gure ezagutzen egiazkotasunean sinesten ez duena, egi objektiboa onartzen ez duena eta mundua “gauzak bere baitan”ez beteta dagoela ulertzen duena, zientziaz inoiz ezagutuko ez dituenak, materialtasun filosofiko marxistak mundua eta hau zehazten duten legeak erabat ezagugarriak diren oinarritik abiatzen da, naturaren legeei buruzko gure ezagutzak, esperientziak egiaztatuak, jarduteaz, egiazko jakituriak direla, egi objektiboen balioa dutenak, munduan ez dagoela gauza ezagutezinik, soilik oraindik ez ezagutuak, baina zientzia eta jardutea erakusteaz eta ezagutzera emateaz arduratuko direnak.\nJarrai dezagun. Natura, izatea, mundu materiala funtsezkoa bada, eta kontzientzia, pentsamena, bigarren mailakoa, eratorritakoa; mundu materiala errealitate objektiboa osatzen badu, gizakiaren kontzientziatik bereizirik dena, eta kontzientzia errealitate objektibo honen irudi islatua dela, hemendik ondorioztatzen gizartearen bizitza materiala baita ere, gizarte-izatea, funtsezkoa dela eta bere bizitza izpirituala, bigarren mailakoa, eratorritakoa; gizartearen bizitza materiala errealitate objektiboa dela, gizakien nahimenetik bereizirik dena, eta gizartearen bizitza izpirituala errealitate objektibo honen isla, izatearen isla.\nHonek esan nahi du gizartearen bizitza izpirituala sortzen den iturria, gizarte ideiak igortzen diren iturria, gizarte teoriak, ikuskerak eta instituzio politikoak, ez dela, ideia, teoria, ikuskera eta instituzio politiko beraietan bilatu behar, baizik eta gizartearen bizitza materialaren baldintzetan, gizarte-izatean, ideia, teoria, ikuskera eta abar hauen isla direnak.\nAitzitik, Marxen hitzetatik ez da ondorioztatzen gizarte ideia eta teoriak, ikuskerak eta instituzio politikoak gizartearen bizitzan inolako garrantzirik ez dutenik, ez dutenik errefusean gizarte-izatean eraginik izaten, gizartearen bizitzaren baldintza materialen garapenaren gain. Orain arte, soilik gizarte ideien eta teorien eta ikuskeren eta instituzio politikoen jatorriari buruz aritu gara, bere jaiotzari, gizartearen bizitza izpirituala bere bizitza materialaren baldintzen isla den faktuari. Gizarte ideien eta teorien, ikuskeren eta instituzio politikoen garrantziari dagokionez, historian jokatzen duten egitekoari dagokionez, materialtasun historikoak ez du soilik ez ukatzen, baizik eta, alderantziz, egiteko honen garrantzia eta bizitzan eta historian dagokion esangura azpimarratzen du.\nHonek esan nahi du gizartearen bizitza materialaren baldintzetan eragin ahal izateko eta bere garapena azkartzeko, bere hobekuntza azkartzeko, proletalgoaren Alderdia gizartearen bizitza materialaren garapenaren eskaerak era zuhurrean islatuko dituen gizarte ideia bat, gizarte teoria bat euskarri izan behar duela, eta horri esker, herriko masa ugariak mugimenduan ipintzeko, hauek mobilizatu eta hauekin proletalgoaren Alderdiaren gudaroste handia antolatzeko gai izatea, indar atzerakoiak birrindu eta gizartearen indar aurreratuei bidea berdintzera prest egongo dena.\n“Ekonomisten” eta mentxebikeen porrota, beste arrazoien artean, aitzindari teoriaren, aitzindari ideiaren garrantzia mugiarazlea, antolatzailea eta eraldatzailea onartzen ez zutelako azaltzen da, eta materialtasun baldar batean eroriz, bere egitekoa ia ezerezera murrizten zuten, eta ondorioz Alderdia geldotasunera zigortzen zuten, begetatzen bizitzera.\nZein da, orduan, gizartearen bizitza materialaren baldintzen sistemaren barnean, haren fisionomia, gizarte-erregimenaren izaera, gizartearen erregimen batetik besterako igarobidea zehazten duen faktore kardinala?\nFaktore hau, materialtasun historikoaren arabera, gizakiaren izaterako beharrezko bizitza bitartekoen lorbide era da, ondasun materialen ekoizpen era: gizartea bizi eta garatu ahal izateko beharrezko elikagaien, soinekoen, oinetakoen, etxebizitzaren, erregaien, ekoizpen lanabesen, eta abarrenak.\nOndorioz, ekoizpena, ekoizpen era, ez du soilik gizartearen ekoizpen indarrak bere baitan hartzen, baizik eta gizakien arteko ekoizpen harremanak ere, hortaz, ondasun materialen ekoizpen prozesuaren barnean bien arteko batasuna gorpuzten den era izanez.\nHonek adierazten du gizartearen historia, beste ezer baino lehen, ekoizpenaren garapenaren historia dela, mendeetan zehar batzuk besteen jarraian datozen ekoizpen eren historia, ekoizpen indarren garapenaren eta gizakien arteko ekoizpen harremanen historia.\nHonek esan nahi du gizarte garapenaren historia, era berean, ondasun materialen ekoizle beraien historia dela, langile masen historia, ekoizpen prozesuaren indar nagusiak direnak eta gizartearen izaterako beharrezko ondasun materialen ekoizpena aurrera eramaten dutenak.\nHonek esan nahi du zientzia historikoa, benetako zientzia bat izan nahi badu, ez duela gizarte garapenaren historia errege eta buruzagi militarren ekintzetara murrizten jarraitu behar, Estatuen “menderatzaile” eta “azpiratzaile”en ekintzetara, baizik eta beste ezer baino lehen ondasun materialen ekoizleen historiaz arduratu behar dela, langile masen historiaz, herrien historiaz.\nHonek esan nahi du gizartearen historiaren legeen ikasketarako gakoa ez dela gizakien buruetan bilatu behar, gizartearen ideia eta ikuskeretan, baizik eta gizarteak bere garai historiko bakoitzean ezarritako ekoizpen eran, hots, gizartearen ekonomian.\nHonek esan nahi du zientzia historikoaren oinarrizko egitekoa ekoizpen legeen ikasketa eta aurkikuntza dela, ekoizpen indarren eta ekoizpen harremanen garapenaren legeenak, gizartearen garapen ekonomikoaren legeenak.\nHonek esan nahi du proletalgoaren Alderdiak, benetako alderdi bat izateko, ororen gainetik, ekoizpenaren garapenaren legeak ezagutu behar dituela, gizartearen garapen ekonomikoaren legeak.\nBaina, ekoizpen indarrak neurri erraldoietan garatu ostean, kapitalismoa berarentzat irtenbiderik gabeko kontraesanetan murgiltzen da. Gero eta merkantzia gehiago ekoiztu eta salneurriak gero eta gehiago jaitsaraziz, kapitalismoak lehia areagotzen du, jabe ertainen eta ttipien masa bat suntsitzen du, proletario bihurtzen ditu eta beren erosteko ahalmena gutxiagotzen du, eta ondorioz ekoitzitako merkantzien salmenta ezinezko bihurtzen du. Ekoizpena zabaldu eta fabrika eta enpresa erraldoietan milioika behargin biltzerakoan, kapitalismoak ekoizpen prozesuari gizarte izatea ematen dio eta honela bere oinarriari azpiak jaten dizkio, ekoizpen prozesuaren gizarte izatea ekoizpen baliabideen gaineko gizarte jabetza eskatzen baitu, ekoizpen baliabideen gaineko jabetza jabetza pribatu kapitalista den bitartean,ekoizpen prozesuak aurkezten duen gizarte izatearekin bateraezina dena.\nEkoizpen indarren eta ekoizpen harremanen izatearen arteko kontraesan menperaezin hauek gain-produkzio krisi ziklikoetan agertzen dira, zeinetan kapitalistak, biztanleriaren masaren txirotzearen ondorioz, beraiek sortutakoa, ez dute erosle kaudimendunak aurkitzen eta produktuak erretzera, landutako salgaiak suntsitzera, produkzioa gelditzera eta ekoizpen indarrak errautsera behartuak ikusten dira, non milioika izaki derrigorrezko langabeziara eta gosera eramaten diren, ez salgaien falta izateagatik, guztiz kontrakoagatik baizik: gehiegi ekoitzi izanagatik.\nHonek esan nahi du ekoizpen harreman kapitalistak jada ez daudela gizartearen ekoizpen indarren egoerarekin hoskidetasunean, baizik eta haiekin menperaezinezko kontraesanean daudela.\nHonek esan nahi du kapitalismoak bere barnean iraultza daramala, ekoizpen baliabideen gaineko egungo jabetza kapitalista jabetza sozialistagatik ordeztera deitua dagoen iraultza.\nHonek esan nahi du erregimen kapitalistaren oinarrizko ezaugarria esplotatzaile eta esplotatuen arteko klase borrokarik amorratuena dela.\nErregimen sozialistaren barne, egun arte soilik S.E.S.B.-en errealitatea dena, ekoizpen harremanen oinarria ekoizpen baliabideen gaineko jabetza sozialista da. Hemen, jada ez dago ez esplotatzaile ez esplotaturik. Sortutako produktuak lanaren arabera banatzen dira, “lan egiten ez duenak, ez du jango” printzipioaren arabera. Gizakien arteko harremanak ekoizpen prozesuaren barnean esplotazio orotik aske diren langileen artean anaitasunezko lankidetza eta elkarrenganako laguntza sozialisten harremanen izatea dute. Ekoizpen harremanak ekoizpen indarren egoerarekin erabateko hoskidetasunean daude, ekoizpen prozesuaren gizarte izatea ekoizpen baliabideen gaineko gizarte jabetzaz indartua baita.\nHorregatik S.E.S.B.-ko ekoizpen sozialistak ez ditu gain-produkzioko krisi ziklikoak ez hauek ekartzen dituzten zentzugabekeriak ezagutzen.\nHorregatik, S.E.S.B.-en, ekoizpen indarrak abiadura azkarrez garatzen dira, ekoizpen harremanek, ekoizpen indar horiekin hoskidetasunean egoterakoan, garapen honi bide zabala irekitzen baitiote.\nHalakoa da gizakien arteko ekoizpen harremanen garapenak erakusten duen irudia, gizateriaren historiaren bilakaeran.\nSobre el materialismo dialectico y el materialismo histórico (euskaratua) – Josif Stalin\nPosted azaroa 28, 2012 by aurreralangileria in inperialismo, marxismo-leninismo\nTagged with boltxebike, stalin\nPingback-a: Aurrera langileria\nZER DA EUSKAL HERRIKO KLASE-BORROKAREN MARKO AUTONOMO NAZIONALA?\n"(…) La lucha armada como forma más alta de…\nZiur? Euskal Iraultza Sozialista blo…\nDuela asko egin zen hemen Rote Armee Fraktion-aren…\nEUSKAL HERRIKO ALDERDI KOMUNISTAREN ANTOLAKUNTZA-EREMUAREN INGURUAN\nETA(m)ren GUTUNAK VII. BILTZARRARI


Peru gurea . Deia, Noticias de Bizkaia\nJosu Torre - Jueves, 28 de Diciembre de 2017 - Actualizado a las 06:09h\nPeRU gurea Londresen senda belarrak ekartzen...” dio aspaldiko kanta ezagunak. Ezin beraz ukatu jatorra eta euskaldun peto petoa dela Peru izena eta orain, asmotan behin-tzat, hori baino gehiago izateko bidean jarri dute Bilbo inguruko ikastetxeren ba-tzuetan. Ez da txantxetakoa, bai gabon kantetan eta erligio historia hori azaltzerakoan, Belen-en jaio zen Jesus ordez, Bilboko bazterren baten jaio den Peru asmatu dutelako. Eskola edota heziketa laikoaren aldeko ekimenean, hainbat herri eta kulturetatik etorritako umeak direla kontuan harturik, kristautasunetik at utzi nahi dituzte Gabon edo, parkatu, Neguairistearen jaiak. Zuzenena ez balitza ere ba dute Eguberri eta anparauak tradizio bihur-tzeko haina urte gure artean baina horiek ere, tradizioek alegia, aldakorrak izan daitezke. Lehen arriskua, etorkin horiei adeitasun amultsua egitearen truke, oraindik bertoko gehiengo nabarmena diren kristauak baztertzea. Bana tira.\nEz haserretu mezedez behialako Olentzeroren etorrerarekin konparatzen badut. Mundu honetan mende erdi baino gutxiago daroan edozeinentzat, mozkorti tripahaundi hori hor izan den pertsonaia bat da. Areago, pretsonaia ez ezik gure amonei neguan egur ikatza etxera hurbiltzen zioten gizakia ere, mitotik harago, alegia. Jakin gabe, Olentzeroren mitoa dozenerdi antropologoren ondarean zegoela eta ikastolen ugaritzearekin batera hedatu zela EHn. Eta noraino zabaldu ere! Esaiozue gaurko haurrei eta hauen gurasoei, bost bat hamarkadako arrastoa, ez besterik, duela larru azalez edo blusaz eta beti txapel handiaz kalez kale, urte inguru honetan, dabilen alegizko ikazkin horrek. Garai haietan laikotasunean sinesten genuenok, horretako baliarazi nahi genuen irudia eta, sinesten ez zuteneri jostailuak Gabon gabaz ekartzeak zuen abantailaz konbentzitu. Umeek opor denboran jolasteko aukera izan zezaten, ez oporrak bukatu eta gero Erregeen gameluetan ekarritakoak gorde behar hurrengorako. Ikatzaren ordez, ekar itzazu bada, senda belarrak Londresetik, Peru gurea.


Mugerre eta Uztaritzeko herri galdeketak txalotu dituzte - GARA\nMugerre eta Uztaritzeko herri galdeketak txalotu dituzte\nAHT Gelditu! Elkarlanak datorren igandean Mugerre eta Uztaritzen herri galdeketak egitea bultzatu duten herritar taldeak zoriondu zituen, ekimen honekin, AHTren bultzatzaileek ukatu eta galarazi» asmo duten herri eztabaida egin eta herritarrei hitza emango dietelako. Elkarlaneko kideek dei egin zieten proiektuak zuzenean kaltetuko lituzkeen gainontzeko herri eta auzoetako herritarrei ere, bide bera jarraitu eta herri kontsultak egin ditzaten.\nAHT Gelditu! Elkarlanak datorren igandean Mugerren eta Uztaritzen Abiadura Handiko Trenaren proiektuaren gainean egingo diren herri galdeketak «txalotu» ditu: «Zoriontzekoa da herritar multzo handi batek hartu duen konpromisoa, herri kontsultaren bitartez, herriari hitza emateko, eta AHTren proiektuaren alde edo kontra ote dauden erabakitzeko», azaldu zuten atzo Donostian egindako agerraldian.\nIngurumenaren Defentsarako Elkarteen Koordinadorak, eta Uztaritzen eta Mugerren AHTren egitasmoaren aurka sortu diren herri taldeek herritarren parte hartze zabala espero dutela aurreratu zuten, eta etorkizunean, adibideari jarraiki, Lapurdiko herrietan herri galdeketa gehiago egin daitezkeela adierazi zuten.\nBaina herritarren iritzia biltzeaz gain, ekimen honen bidez, AHTren auzia hauteskunde kanpainako eztabaiden erdian kokatzea, eta Lapurdiko hautetsi eta hautagai ugarik AHTren bide berriaren egitasmoaren aurkako jarrera agertzea lortu dutela nabarmendu zuten. «AHTren egitasmoaren aurka azaldu dira Uztaritzen eta Mugerren aurkezten diren hiru zerrendak, aho batez; Urruñan lau zerrendatik hiru; Milafrangan bi zerrenda; Hiriburuko alkate Alain Iriart; Hendaiako alkate Kotte Ezenarro; Senpereko eta Ziburuko alkateak eta `Biharko Hendaia' zerrenda; Azkaingo `Ideki', eta `Biriatuko Geroa' zerrendak ere», aipatu zuten. Nabarmentzekotzat jo zuten, era berean, Michèle Alliot-Marie Donibane Lohizuneko agintari politiko ezagunak ere aurkako iritzia azaldu izana. «Beraz, Lapurdin Estatu frantsesak inposatu nahi duen AHTren bide berriak talde politiko eta mugimendu sozialen gehiengo zabalaren arbuioa jaso du», ondorioztatu zutenez.\nHein horretan, Ipar Euskal Herrian Abertzaleen Batasunak, eta Batasunarekin batera Euskal Herria Bai koalizioa osatu duen Eusko Alkartasunak AHTren aurkako jarrera agertu izanaz ohartarazi zuten. «Jarrera horri adierazgarria deritzogu oso, izan ere, AHTren gaian, bai Eusko Alkartasunak, baina orokorrean AHTren aldeko jarrera duten beste alderdi batzuen kasuan ere, beren oinarrien eta zuzendaritzen artean bizi duten ezadostasun eta dibortzioaren erakusgarri baita», baloratu zuten.\nHorregatik, «AHTren egitasmoaren bultzatzaile diren alderdi politiko batzuek, Eusko Jaurlaritzako hirukoa osatzen duten PNV, EA eta EB kasu, darabilten diskurtso hipokrita» salatu zuten. Euren ustez, herriaren erabakitzeko eskubideaz eta ahalmenaz hitz egiten duten bitartean, «AHT bezalako egitasmo erraldoiak «inolako eztabaidarik eta herritarren parte hartzerik gabe» inposatzen dituzte, «herritarren erabakitzeko eskubidea hauteskunde kanpainetan botoak lortzeko erreklamo hutsa baino ez dela» frogatuz.\n«Botoak lortzeko estrategia»\n«Zer dela-eta ez duzue errespetatzen Urbinan, Gasteizko 20 kontzejutan, Itsasondon, Atxondon, Alegian, Angiozarren, Aramaion, Elorrion eta Anoetan egindako herri galdeketetan herritarrek AHTri emandako ezetza?», galdegin zioten agintariei. Ildo horretan, «asteburuan egingo diren galdeketek egitasmoaren bultzatzaileek ukatu eta galarazi nahi duten herri eztabaida burutu, eta herritarrek AHTri beren errefusa adierazi ahal izan diezaioten» ahalbidetuko duela nabarmendu dute.\nAHT Gelditu-ko kideek inposizioa salatzen eta herri mobilizazioa bultzatzen jarraituko dutela gogora ekarri zuten, «harik eta egitasmoa gelditu eta bere oinarrian den garraio, lurralde antolaketa eta gizarte ereduaren inguruko herri eztabaida zabala burutu arte». Halaber, deia egin zieten AHTren makroproiektuak zuzenean kaltetuko lituzkeen gainontzeko herri eta auzoetako herritarrei, beren ahalmenaren arabera, herri galdeketak antola ditzaten.\nDatorren martxoaren 15ean Sakanako eta Goierriko AHT Gelditu! Elkarlanak Altsasu eta Idiazabal lotuko dituen mendi martxa informatiboa antulatu dute «Lurraren defentsan, AHTrik ez!» leloarekin.


Nik idatzi nizun zure aita zenaren liburua gatik eskerrak emateko, eta egun berean zurea etorri zitzaidan, bainan nik ene eskutitza korreoan eman ondoan. Orri onen bestaldean, eta onekin batera doakizun beste orrian, Etxahuni buruzko argimenduak arkituko dituzu. Beste batzuen bearrean ba zaude, zure zerbitzuko nauzu, dakizun bezala.\nEuskal liburuez, berriz, ez dizut berri onik emaiten ahal. Egia da denda bat ezagutzen dudala Parisen (librairie Monnier) noizetik noizera euskal liburuak, eta Euskalherriari doazkion erdal liburuak salgai dituena; bainan oso gutxi, eta franko galesti. Ain zuzen ere, nik denda ortan Laborantzako Liburua-ren ale bat arkitzeko zoriona izan nuen, orain direla 18 illabete edo; geroztik, urtean bizpairur aldiz, Monnier orrek bere katalogua igortzen dit, bainan ez du geiago euskal libururik eskeintu; dena den, berriz ere Duvoisinen liburu ori ikusten ba dut salgai, erreserbatuko dizut. Duvoisinen Biblia-ren ondotik nerau ba nabil aspaldi ontan, eta aitortu bear dizut sekula idoroten ba dut, neronentzat gordeko dudala... ni ere egille orren zale bainaiz osoki; bi ale idoroten ba dut, esan gabe dijoa zuretzako izango dela bigarrena... bainan ez dut batere itxaropenik arkituko dudanik, ez batxo ere. Uste dut Andimak bat arkitu zuela Parisen zegoelarik, bainan aspaldi da, eta geroztik ez dut iñoiz entzun norbaitek delako Biblia arkitu duenik —emen beintzat.\nPeillen bakantzaz dago; bear zuen leenik Normandiarat eta gero Zuberoarat. Nere aita ere bakantzaz (bakaziotan) dago eta nik, beraz, euskaldunik ez dut batere ikusten illabete ontan. Gero ni ere bakantzaz joango naiz. Piska bat akitua naiz, eta atsedena bear nuke.\nZure adiskide Pelay Orozco ikusten ba duzu, esaiozu mesedez aren liburua (La ruta de Baroja) zenbait gostatu zitzaidan, bai eta zergatik ez diodan neronek idazten —ene azkenengo eskutitzean esaten nizun bezala.\nEne goraintzirik onenak ar itzazute, zuk adiskide maite orrek, eta zure etxeko guztiek.


"Ez da Kasualitatea" bertso-saioa (Legazpia, 2020-07-17)-1 (27'43'') - - Tolosaldeko ataria\nAnbune 2020-07-21 18:08\nLegazpiko Agirre Etxeberriko lorategian burutu da "Ez da kasuakitatea" bertso-saio musikatua. Musikariak: Araitz Bizkai gitarran eta Gari Otamendi, biolinean. Lau bertsolari izan dira saioan: Nerea Elustondo, Amaia Agirre, Ane Labaka eta Miren Amuriza. Gai-jartzaile lanetan, Maite Berriozabal aritu da. Jende andana hurbildu da bertsolari eta musikariak entzutera.\nAgurretan 'estali' hitza erabiltzera behartu ditu Berriozabalek. Elustondo eta Agirre Zahar Egoitza bateko langileak dira. Elustondok oporrak hartuko ditu baina Agirrek pixka batean jarraitu beharko du. Labaka eta Amuriza herrian duten txokora joan dira. Elustondok bikote bat ezagutu du eta gustoko ditu. Beraiek ere gustuko dute Elustondo. Bikotearen mezu bat jaso du Elustondok. Oporretara doazela diote mezuan eta ia beraiekin joan nahi ote duen proposatzen diote.


The Godfather, mafia agertokian (III)\nvie, 08 may 2009 18:31:00 +0200\n1990. urtean iritsi zen The Godfather trilogiaren hirugarren zatia. Hirugarren aldiz, Mario Puzok eta Francis Ford Coppolak idatzi zuten filmaren gidoia. Gainera, azken hori zuzendaria izan zen berriz ere. Zintak Michael Corleoneren (Al Pacino) istorioa ixten zuen, 80ko hamarkadako mafiaren aitajauna bere inperioa legitimatzen saiatzen den unea. Hala ere, protagonista iraganean egin dituen gauzez damutzen dela erakusten du pelikulak eta istorioari moral kutsua ematen dio. Azken finean, "zintzoa zen eta maltzurra bihurtu den gizon baten istorioa da", hiru zinten zuzendariak behin baino gehiagotan adierazi duen bezala.\nAl Pacinok eta Diane Keatonek aurreko lanetako pertsonaia berak interpretatu zituzten, Andy Garcia izan zen lan horretan parte hartu zuten aktore berrietako bat. Vincenten, Michael Corleoneren ilobaren, papera zuen artistak, aitajaunaren alabarekin amodio istorio bat biziko duen gizona.\nErrealitatezko islak zituen fikzioa\nCorleonetarren historiaren azken filma 1979. urtean kokatzen da. Michaelek jada 50 urte inguru ditu. Lehen eszenan iraganean egindakoak garbitzeko eta bere familiaren ekintzak legalizatzeko eliza Katolikoari emandakoagatik omenaldia egiten diotela ikusten da. Horrez gain, kontuan izan beharrekoa da bere semeak jada helduak direla eta zortzi urte daramatzala bere emaztea zen Kay Adams (Diane Keaton) ikusi gabe. Pelikula honetan Michaelek klana gidatuko duen bere ordezko bat aukeratu beharko du.\nGainera, gidoiaren autoreek, lehen aldiz, errealitatean oinarritutako gertaerak sartu zituzten filmean. Horien artean da Juan Pablo I.a aita santuaren heriotza.\nMichael, Anthonyren, Kayrekin izan zuen semearen, debut artistikora joaten denean lortzen du filmak bere klimaxa. Obra Siziliako Operaren Etxean eskaintzen ari diren bitartean, aita santu berria arriskuan dagoela jakinaraziko diote, baina aitajaunaren titulua Vincent bere ilobari eman ostean berak ezin duela ezer egin erantzungo du. Ikuskizuna amaitzean, Mary bere aitarekin eztabaidatzen hasiko da ez duelako alabak Vincentekin duen harreman sentimentala onartzen. Une horretan, mafiako beste buru batek kontratatutako soldatapeko hiltzaile bat Michael hiltzen saiatuko da, baina tiroak Maryri emango dio eta bere bizitzarekin amaituko du. Al Pacinok bere ibilbide profesionalean egin duen eszenarik hunkigarrienetako bat da hori. Michael bere alabaren gorpuaren gainean negarrez eta abailduta erakusten du kamerak. Filmak trilogia hurrengo eszenarekin ixten du: zahartuta dagoen Michael Corleone Siziliako etxe batetako lorategi batean eserita dago eta, bertan, azkenean, hil egingo da.\nZintaren zuzendariak bere senide batzuk sartu zituen aktore zerrendan. Sofia bere alaba Michaelen alabaren papera egitera behartu zuten, filmaketa hasi baino egun batzuk lehenago Winona Ryderrek ezezkoa eman zuelako. Hala ere, ez zen gazteak trilogian parte hartzen zuen lehen aldia izan. Izan ere, Michael Corleoneren iloba jaioberriaren papera ere egin zuen lehen pelikularen amaieran. Horrez gain, Talia Shire, Coppolaren arreba, aitajaunaren arrebaren papera egiten duena da. Pelikulan parte hartu zuten beste senideetako batzuk zuzendariaren ama, biloba eta aita dira. Azken horrek, gainera, soinu banda konposatu zuen.\nBatzutan bigarren zatiak ez dira onak izaten. Hala ere, The Godfather trilogiak froga hori gainditu zuen. Hirugarrenak, berriz, ez zuen aurrekoen arrakasta lortu. Zinta zazpi Oscar saritara izendatua izan zen arren, film onenarena eta bigarren gizonezko aktore onenarena barne, ez zuen estatuatxorik irabaztea lortu. Urte horretan, Dances with Wolves lanak jaso zuen.\nHistoriarako mito bat\nThe Godfather IV laugarren filma izango litzateke Mario Puzo bere egilea hil egin izan ez balitz. Pelikula Sizilian eta New Yorken grabatu behar zuten, 1999an, eta Coppolak zuzendu behar zuen. Lanaren filmaketa hasi behar zutenean, idazlea gaixotu egin zen. Orduan, gidoiaren idazketa eten egin zuten Puzo sendatu arte, baina 1999ko uztailaren 2an hil zen.\nThe Godfather trilogia zinemako klasikoetako bat da jada. Bai liburuak eta baita filmak ere Cosa Nostra bezalako italierazko terminoak hedatu zituzten. Gainera, betirako geldituko zaigu maisulan honen izpiritua laburbiltzen duen esaldi bat: "Ukatu ezingo duzun eskaintza egingo dizut". Eta horrela da, The Godfather ikusleek inoiz ukatu ezingo duten zinema proposamena baita.


Eibarrek marketplace bat ipini du abian tokiko merkataritza digitalizatzeko\nEibarrek marketplace bat ipini du abian du, eta bertako saltokiek dagoeneko beren produktuak online kanaletik ere eskaintzen dituzte salgai. Erosieibarren.eus Eibarko Udalak eta Eibar Merkataritza Zentro Irekia (ECCA) elkarteak tokiko merkataritza B-Lokal online plataformaren bidez digitalizatzeko egindako apustu handia da.\nErosieibarren.eus 2021eko apirilaren 15ean jarri zen martxan, eta, oraingoz, bertako 26 dendak egin dute bat ecommerce plataformarekin.\nMarketplace lokalaren helburuak\nHona hemen erosieibarren.eus tokiko marketplacearen helburuak:\nKontsumoa indartzea pandemiak ohituren aldatze prozesua azkartu duen unean.\nEibarko merkataritzari digitalizatzeko behar dituen tresnak eta laguntza ematea, eta bere produktu eta zerbitzuei ikusgarritasun handiagoa ematea.\nTokiko merkataritzari komunitate-zentzu handiagoa ematea, denek plataforma beretik salduko baitituzte beren produktuak.\nBezeroarekiko hurbiltasunaren balioak eta 0 kilometroaren filosofia indartzea, baina orain online ere bai, beste saltoki batzuekiko aukerak galdu gabe.\nNahi duten guztiek, bai Eibarkoek bai beste herri batzuetakoek, plataformaren bidez egin ahal izango dituzte erosketak eguneko edozein unetan, baita telefonoz ere, 10: 00etatik 13: 00etara.\nBanaketa ekologikoa eta tokikoa\nMarketplace lokaletik etxez etxeko banaketa ekologikoa izango da eta tokiko enplegua sustatuko du; izan ere, merkataritzari laguntzeaz gain, Eibarko langileak izango ditu eta, ahal dela, trike baten bidez (bizikleta elektrikoa) egingo da. Eskaera handia bada, motozikleta bat ere erabiliko da.\nKontuan hartu beharreko beste alderdi bat da riderren lan-baldintzak zainduko direla, bai soldatari dagokionez, bai ordutegiei dagokienez, etab.\nPlataforma hori Udalaren eta ECCAren artean sinatutako lankidetza-hitzarmen baten ondorioz gauzatu da. Hitzarmen hori B-Lokal enpresak gauzatuko du, plataforma digitalaren sorreran, establezimenduen bilketan eta erosketa digitalaren prozesu osoan.\nErosieibarren.eus webgunearen abiarazteak ikusmin handia sortu du Eibarren eta inguruetan; izan ere, bertako merkataritzarentzat pizgarri berria izan da, sektorea une zaila igarotzen ari den honetan.\nZorionak tokiko merkataritzari, salmenta-kanal berri hau sartzea ekarri dien egokitzapen-ahaleginagatik, eta, hemendik, jakinarazi nahi dizuegu erosieibarre.eus-aren laguntza osoa izango duzuela elkarrekin hasiko dugun ibilbide berri honetan.\nErosieibarren.eus webgunearen aurkezpena prentsan:\nEibarko merkataritzak badu bere plataforma digitala\nMerkatariek bat egin dute beren produktuak online saltzeko\nTagged blokalcomercio EibarEibarerorieibarrenerosieibarrenmarketplacemarketplace localtokiko dendaktokiko marketplace


Kalusek gaur aurkeztuko du lehen diskoa - Azpeitia - uztarria.eus\nUztarria.eus 2015-11-27 11:02\nIbon Gerra eta Unai Martinez, Kalise taldeko kideak\nNoiz eta nola sortu zen Kaluse taldea?\nUnai Martinez: Ez gaude ziur noiz sortu zen. Ez zen "benga, talde bat sortuko dugu" esanda hasi kontua. Noizbehinka, lokalean geundenetan, musika egiten genuen, bioi gustatzen baitzaigu musika. Lokalean geunden egun batean, zerbait "serioa" egin nahi genuela ohartu ginen.\nIbon Gerra: Biok txiki-txikitatik klasean batera egon gara eta musika arloan ere batera joan gara hobetzen. Beraz, guretzat oso garrantzitsua da taldea biok osatzea.\nNondik dator Kaluse izena?\nI.G: Ikusi nuen dokumental batean, indigenek lurralde bati deitzen zioten Kaluse, eta horrek herri basatia esan nahi du. Esanahia eta hitza gustatu zitzaizkidan, eta Unairi komentatu nion.\nU.M: Egun batetik bestera, oso motibatuta etorri zen izena erabaki zuela esanez. Niri ere gustatu zitzaidan eta izen horrekin jarraitu genuen aurrera.\nZer motatako musika egiten duzue?\nU.M: Zerbait esate aldera, rock-instrumentala esango genuke.\nI.G: Ez zaigu gure musika estiloari etiketa bat jartzea gustatzen. Rocka eta instrumentua badugu, hortik aurrera jendeak jar diezaiola nahi duen izena guk egiten dugun musika motari.\nZein talde duzue erreferente?\nU.M: Rage Against The Machine-tik hasi eta Lisabo taldera arteko musika entzun dugu taldea sortu zenetik. Bi horien tarteko talde asko ditugu gustuko. Musika estilo oso desberdinak entzun ditugu, eta gustatzen zitzaigunetik zerbait hartu dugu.\nI.G: Toundra musika taldea entzun genuenean horrelako zerbait egin nahi genuela pentsatu genuen. Gero, ordea, Mogwai-ren kontzertua entzun eta geneukan ideia osoa goitik behera aldatu zigun.\nLetrarik gabeko abestiak egiten dituzue...\nU.M: Ibonek bateria jotzen du eta nik gitarra. Hasiera batean ahotsa jartzea bururatu zitzaigun, baina ahotsik gabe probatu eta gustatu egin zitzaigunez... Geroz eta gehiago gustatzen zaigu abestiei instrumentua soilik sartzea. Azken finean, belarria egin egiten da horretara ere.\nUrtebete ere ez da lehenengo kontzertua Orkatzen eman zenutenetik. Aldaketarik izan al du taldeak ordutik?\nI.G: Bai, eta asko gainera. Orkatzekoa froga bat izan zen. Bertako zerbitzari Imanol Amenabar betidanik ezagutzen genuen eta bertan jotzera gonbidatu gintuen. Hori ondo ateraz gero, aurrera jarraituko genuela esan genuen. Ondo joan zen eta hemen gaude. Ordutik musika asko entzun dugu eta abesti gehiago konposatzen joan gara.\nU.M: Lehenengo kantuak eta oraingoak entzunda antzematen da aldaketa. Abestiek lehen edo orain zer egitura duten ikusita, aldaketa handia dago. Musika instrumentalari trukoa hartzen eta ahotsaren dependentzia maila jaisten joan gara.\nNola antolatzen zarete entseatzeko?\nU.M: Telefonoz elkarri deituta komunikatzen gara. Geratu nahi duenak besteari galdetzen dio ia prest dagoen elkartzeko; eta horren arabera elkartzen gara.\nI.G: Ez daukagu ordutegirik eta ez dugu edukitzerik nahi. Astean behin, behintzat, entseatzen dugu, eta ahal dugunean, bitan.\nBi laguneko taldea zarete...\nI.G: Hasiera-hasieratik biok osatu dugu taldea. Hasieran planteatu genuen norbait gehiago aurkitu edo ez, baina norbait bidean tokatzen bazitzaigun, pentsatuko genuela erabaki genuen.\nU.M: Noizbehinka kantu erdian ahotsa sartu beharko genuela uste genuen hasieran, baina ez genuen abestu nahi. Beraz, abeslaririk gabe eta kantuei ahotsik sartu gabe, aurrera jarraitzea erabaki genuen.\nKaleratzen duzuen lehen diskoa da...\nU.M: Maketa hau egiten lan asko egin dugu eta ilusio handiarekin egindako lana da. Gainera, autoekoizpena izan da.\nI.G: Laguntzatxoa eduki dugun arren, geuk egin dugu ia diskoaren prozesu osoa; diskoaren azala, horiek diskoan itsatsi... Horrek egindako lana gehiago baloratzea eragiten du, baita hankak lurrean edukitzea ere. Lagun batek lagundu digu kantuak kalitate hobean grabatzen, eta beharrezkoa izan zaigu laguntza hori.\nZer erantzun jasotzea espero duzue gaurko kontzertuan?\nU.M: Esperantzarik ez dugu egin nahi. Jendeak ondo pasatzea eta Gaztetxetik irteterakoan sentsazio berri bat edukitzea nahi dugu.\nI.G: Giro goxoa sortu nahi dugu, jendea gustora eduki. Ez zaigu inporta 20 edo 40 pertsona joaten diren, gerturatzen direnek ondo pasatzea baizik. Hurrengo kontzerturako gogoarekin irten daitezen nahi dugu.\nDiskoa Gaztetxean aurkeztea zer da zuentzat?\nU.M: Guk erabaki dugu diskoaren aurkezpena Gaztetxean, gure etxean, egitea. Astean zehar ere joaten gara bertara eta plazer bat da han aurkeztea.\nI.G: Gure etxea da Gaztetxea. Gainera, geuk egin ditugu kontzertuaren aurreko prestaketak eta hori bera proiektu bat izan da; ez egun bateko kontua. Aurretik lan handia egin dugu eta oholtzan izango dugun sentsazioa hobea da.


5 aplikazio trebetasunak lantzeko - Edikeus\nMugikorrak eta tabletak erabiliz umeek haien trebatasunak lantzeko aukera daukate, ez duzula sinesten?, hurrengo 5 aplikazioak erabiliz egiaztatzera gonbidatzen zaitugu…\nTangram aintzinako joko bat da, emandako hainbat atalekin irudi ezberdinen siluetak sortzean datzana. Silueta hori betetzeko atal guztiak erabili behar dira. Pieza hauek 7 dira eta “tan” izena dute.\nJolas honetan 550 buru-hausgarri baino gehiago daude eta aldizka gehiago gehitzen joaten dira.\nBeti erabili izan dugun margozteko koadernoa mundu digitalera pasatuta. Aplikazioan umeak 23 orrialdeetan zehar era erraz batean margozten ikasiko dute.\n12 hezkutza-joku dituen aplikazioa jolastan duten bitartean ikasi dezaten.\nLanbideak ikasi eta bere objektuak erlazionatu.\nAntzeman 100 animali baino gehiago haien soinuak entzunda.\nZailtasuna handiagotzen doazen labirintoei irtenbidea aurkitu.\nAntzeman soinu bat eta ze instrumenturi dagokion asmatu.\nIrudi dibertigarridun puzzleak egin.\nTrebetasun kognitibo, erreflexu eta koordinaziokoak garatu.\nKontzentrazio eta memoria hobetu buruko entrenamenduak eginez.\nEtxeko txikienentzako diseinatutako jolasa, honi esker motrizitate, taktil eta asoziazioko trebetasunak garatuko dituzte.\nPuzzleen arteko nabigazio erraza.\nPuzzleen zatiak erabilerrezak.\nKalitate handiko grafikoak.\nSoinu gozo eta bizigarriak.\nJoku hau ere etxeko txikientzat da non koloreak modu dibertigarri baten ezagutzen lagunduko die.\nTrebetasunak lantzeko aplikazio eta joku asko daude. Zuk baten bat erabiltzen duzu? Partekatu gurekin zein den.


Euskadiko sagar eta sagardogileen elkarteek "Euskal sagardoa / Sidra Natural del País Vasco" Jatorri Izendapena sortzeko eskaera erregistratu dute Eusko Jaurlaritzan. - Sagardoaren Lurraldea\nEuskadiko sagar eta sagardogileen elkarteek “Euskal sagardoa / Sidra Natural del País Vasco” Jatorri Izendapena sortzeko eskaera erregistratu dute Eusko Jaurlaritzan.\nIra 5, 2016 Sailkatu gabea 0 comments\nEskaera Gipuzkoa, Bizkaia eta Arabako Sagar eta Sagardogile Elkarteen 100%-ak babestu du. Bertako sagarrez egindako produktuari merezi duen duintasuna ematea da sektorearen helburu nagusia. Egitasmoa bultzatzen ari diren elkarteetako ordezkariak Arantxa Tapia Sailburuarekin elkartu dira.\nEuskadiko sagar eta sagardo sektoreko Elkarte desberdinek “Euskal Sagardoa” Jatorri Izendapena sortzeko eskaera erregistratu dute Eusko Jaurlaritzan, beharrezko dokumentazio guztiarekin batean. Sektoreak eta administrazio desberdinek azken urteetan egindako lanaren emaitza da Elkarte guztiak batera joan eta eskaera bateratu bat egitea.\n“Euskal Sagardoa” Jatorri Izendapenaren helburu nagusia da bertako sagarrarekin egindako sagardoari duintasuna ematea eta Elkarte eta Administrazio desberdinen artean lan egiteko marko bateratu bat sortzea.\nBi zutabe garrantzitsu ditu proiektuak: bertako sagarra eta kalitatea. Bertako sagarrari dagokionean, sektorea apustu garbi bat ari da egiten azken urteetan, sagasti berriak aldatu eta sagarrak hobeto ezagutzeko, heldutasun puntu egokiak bilatzeko eta abarrerako azterketak eginda. Helburua da, zenbait urteren buruan, Euskadin beharrezko den sagar guztia bertan sortzea eta horretarako “Euskal Sagardoa” Jatorri Izendapena ezinbesteko lanabesa izango da. Bigarren zutabe garrantzitsua kalitatea da, derrigorra etorkizuneko Jatorri Izendapenean.\nEskaera honekin, sektoreak indartu egiten du azken urteetako lana, bertako sagarraren alde eta jatorria eta kalitatea ziurtatuta izango dituen sagardoaren alde. Asmoa da, lehenbailehen izatea merkatuan “Euskal Sagardoa” Jatorri Izendapeneko bereizgarria izango duten lehen sagardo botilak.\n– Arabako Sagar eta Sagardogileen Elkartea\n– Bizkaiko Sagardogileen Elkartea\n– Gipuzkoako Sagardogileen Elkartea\n– Sagardo Mahaia Elkartea\n– Sagar Uzta Elkartea\n– Bialka Elkartea\n– Fruitel Elkartea\n– Ainara Otaño (Gipuzkoako Sagardogileen Elkartea) 687 477 735\n– Oihana Gainzerain (Sagardo Mahaia Elkartea) 696 429 874\n– Jose Antonio Zamalloa (Bizkaiko Sagardogileen Elkartea) 656 717 360\n– Ion Peña (Sagar Uzta Elkartea) 659 584 841\nArtikulua argitaratua: Boletin 44 Sagardoaren Lurraldea


PSORILAX badajozen erosi batetik 39€\nKrema Psorilax batetik psoriasia erosi badajozen\nLortzeko Psorilax badajozen, behar:\nNon erosi badajozen Psorilax\nIdatzi zure informazio pertsonala sartu eskaera orria erosi eraginkorra krema psoriasia Psorilax badajozen prezio merkean. Arduraduna deituko duzu laster zure eskaera on krema PsorilaxKudeatzailea, deitu ahal izango duzu laster. Noiz lortuko duzu poslala ordaindu ahal izango duzu, zure eskaera badajozen.\nKrema psoriasia Psorilax berezia da, badajozen. Ez da, besterik gabe, laguntzen zenbatekoa murrizteko arazoa arlo, eta eramaten epe luzeko remission horretan gaixoaren da, ia-ia pertsona osasuntsu. Garrantzitsua ez ahaztu prebentzioa erabiliz Psorilax.\nNon erosi krema Psorilax badajozen\nType prezio merkean Psorilax badajozen (Espainia), bete eskaera-orria, sartu Zure telefono-zenbakia eta izena, orduko epean izango duzu, jarri harremanetan Kudeatzailea dizu Psorilax antolatu eta azkar entrega. Recoger pakete bat postetxean edo izango da entregatu zure etxean mezulari bidez. Ordainketa ondoren jaso eta bere esku. Kostu bidalketa Psorilax postariak zure helbidea desberdina izango da beste hiri Espainian, ezagutzeko prezioa Kudeatzailea sortu ondoren ordena krema Psorilax batetik psoriasia web-orri ofiziala.\nOrdena badajozen Psorilax


Etorriai juergan, ahaztezina izangoek!», lagunaren azken whatsappa. Ez da haren mezua parrandan ateratzen konbentzitu duena. Ezta pentsatu ere! Gutxi behar du gautxoriaren gisan ibiltzeko, baina are gutxiago begiz jota duen emakumeak ea aterako den galdetzen baldin badio. Aspaldidanik dabiltza jolaskeriatan Leire eta bera, hurbildu ez hurbildu, orain bai, orain ez, elkar topatzera jolasten. Handitzen eta elikatzen ari diren suak ez du oraindik erretzen. Are gehiago ari dira epelera hurbiltzen, distantzia zehatzera dauden bi astroren oreka. Udaberri is in the air.\nErre egiten du plantxak, eta, larregi lisatuz gero, kiskaliko zaizkio txukun lisatutako jeansak. Bakarrik bizitzen hasi arte baino ez du ulertu armairuko arropa garbiaren misterioa. Independizatu izanaren ordainsaria. Merezi du, zer demontre! Nahi duen orduan iritsi, mahaia jaso gabe laga, gurasoen erretolikarik ez, presaren presaz ohea egin gabe utzi… horrela bai! Sutan mugikorra, mezuak jaso eta jaso: parrandarako tenorearen seinale. Arropa elegante oraindik umel beroak jantzi, orraztu, lurrina bota eta haren abestirik gustukoena ezustean mugikorrean: dei ezkutua.\nEz du hartu. Gehiegizkoa izan da azken bi asteetako spamdei bonbardaketa. Nazkatu beharrean, belarriak gozatu dizkio gitarraren hasierako riff-ak, deiadarrak iraun bitartean. Hartu beharrekoak hartu, eta kalera. Lagunartetik lehena izan da iristen. Dardarka patrika. Deia mugikorrean: ezkutua. Azkenarekin, laugarren aldia da etxetik atera ostean jasotakoa. Leire izan daiteke, lagunetako bat edo asteak mikaztutako inozo horietakoa. Larunbata da, ezin gogaikarririk izan; gainera, Leire kinielan dago. Hartu du. «Bai?». Kaleko zaratotsa gainjarri zaio ahots ahulari. Leku gordean sartu, eta «bai?», saiatu da berriz, bestaldean kuadrillakoren bat edo Leireren arteko ahots nahasketaz, ez oso ezti ez oso garratz.\nS udurretik hartu eta botatako arnasaldi pisutsu pausatuak. Behin aditu du oso-osorik, mutu. Are ozenagoa bigarrena, erlaxazio-tekniketan ariko balitz bezala. Hirugarrenak hozkia hedatu dio lepo atzean, haren bizkarra ura eta arnasaldia elektrizitatea. Eskegi. «Birika-gaixotasundun agureren bat izango huen, euskaraz ulertu ez, eta blokeatu!», arrazoituz bere buruari. Kontua da ez dela lehen aldia azken egunotan berbera gertatzen zaiona. Eta ez da izango. Badaki.\nAsteko ezinegonak kentzeko afaria egin dute. Horiek zenbait orduz estaltzeko gutxienez bai; itzuliko dira biharamunean itzuli behar badute. Akaso, zurrutari gehiago eman diote janari baino. Dena den, lagunarte horretan ez da albiste; haien esanetan: afaldu denbora galdu. Eta ez dute se gundorik xahutu, gauaren onenean hantxe baitaude tabernan gorputzak musikarekin astintzen eta zintzurrak blaitzen. Erlojuaren abiadura biziagotu dela dirudi, minutuak istant baitira, garunera iltzatuak. Gertakariak gainjartzen, algarekin nahasten eta ametsaren forma hartzen. Gau gogoangarriaren trazua. Eta are gogoangarriagoa barran ikusi duen emakumea: Leire.\nHarengana hurbildu da irribarretsu, taberna-zuloko zoru Mikel itsaskorra zapaltzen ez balego bezala, gauekoa ametsetik hurbilago errealitatetik baino. Erraietan daraman alkohol nahasketa baino nahasgarriagoa da haren sentsazioa, lotsatuta eta irmo sentitzen baita aldi berean. Elkarri eman dizkiote bina musu masailetan. Bi gazteen bisaia irribarretsuan ikus daiteke lotzen dituen hari ikusezina. Bi hari muturren arteko distantzia gutxitzen, bi gazteak hurbiltzen, abestitik abestira, garagardotik garagardora, txupitotik txupitora. Izarren distirazkoak dira haien begiradak tabernaren iluntasun mugagabean. Izar iheskorrak lez harrapatu du gozo Leireren aho bizkorrak. Muxu luzea. Argi-urtea, gazteen erlojuen orratzak luze izoztu dituena. Bata bestearen musuan, irrika basatienaren harmonian: mutilaren eskuak Leireren ilean; Leirerenak haren bizkarrean. Bi gorputzek, fisika tradizionalenari desafio egin nahiko baliote bezala, egiten dute bat, inguratzen dituen alkohol geruza finaren babesean. Ikara sorrarazi dion xuxurla egin dio Leirek belarrira, hotzikarak deseginez haren azala. Eskutik estu oratu dio neskak, taberna ilunetik at eramanez gaztea, mutiltxoa parkera daraman alaitasunez.\nParkeko argi epelek argitzen dute gazteen maitasuna, haurren jostailuzko etxolaren leiho-zulotik sartutakoa. Ahoa ahoarekin, lepoa ahoarekin, eskuak bularrekin, bularrak bularrekin. Kontrolik gabeko sutea piztu da jolastokiko haur-etxolan, baina ez da suhiltzailerik etorri. Eta ez dira etorriko. Gazteen esku irekiek nahi lukete bestearen gorputz osoa ukipen bakarrean sentitu. Ez zaie esku ahurretan sartzen hartu nahi luketen guztia. Korapilatzen gorputzak, suaren ederra, txinpartaren gorena. Gorputz gose-egarritsuak blaitzen. Leku gordeagora joateko unea: mutikoaren etxera.\nBidean, haren mugikorra kexaka: 13 dei galdu eta whatsapp mezu-oldea. Dei ezkutuak denak, eta ezezagun baten mezua eta argazkia pantailan. Irudiari sakatu dio dudamudatan, eta belztu da pantaila. Gauaren argi ezak ez dio lagundu argazkia hobeto ikusten. Iluntasunetik iluntasunera ateratako argazkia dirudi. Gehieneko dirdiran jarri du gailua: ezer gutxi hobetu. Argi-itzalak baino ez, itzalak argiak baino gehiago. Armairu barrendik ateratakoa iruditzen zaio, apalen eta arropen tankerakoak. Dardarka mugikorra: dei ezkutua. Beldur irrazionalak hartu dio buru-agintea. Atzera begiratu du, norbait segika ote duten, izuz. Ez da hartzen ausartu, ezta Leireri ezer aitatzen ere. Telefonoa hartu gabe entzun dezake arnasaldi sakon sorgorra. Hotzikarak. Pausoa arindu.\nEtxeko ate aurrean, oinetako-zolek garbitzeko alfonbra zapaldu. Babesa sentitu du, behingoz. Atariko atea ireki, eta etxeko giltzak eskuan. Muxu amultsu beroa eman dio Leireri, hark gogotsuago erantzun duena. Kitzikatzen hasia, beroaren beroaz, erori zaio giltzatakoa, atea bakarrik ireki eta esku batek barrura eraman dituenean.\nMikel Gartziarena San PolicarpoMikel Gartziarena San Policarpo\nDonostian jaioa duela 26 urte. Lehen Hezkuntzako irakaslea, eta tesi-lanetan buru-belarri orain.


HARMONIUM - Soinuenea\nErosia; Bina Musicals-ek Londresen duen denda-tailerrean erosia.\nZurezko kaxa du, eta 2 kirten. Atzekaldean hauspoa du. Gordetzeko zurezko kaxa bat du.\nL.: 64 / Z.: 38 / A.: 31\nElementua: 2891 Guztira: 15264


Grisa - Deia\njuanra madariaga 09.02.2020 | 20:05\nURrikO udazkena berezia da alde guztietatik. Euskal Herriko txoko askotan okrearen polikromia zabaltzen da basoetan eta mendietan. Ilunabarrek lukiaren buztanaren kolorea hartzen dute. Abagune intentsua gozatzen dugu basoetako bideetan barna abia-tzen garenean. Asfixiatzen gaituen egunerokotasunetik alde egiteko lipar bitxia izaten da hori, espazio aratz horrek eskaintzen diguna. Baina errealitateak berunezko zerua jartzen du beti geure buruaren gainean, zementuzko zapatak janzten dizkigu, eta han-hemenka agitzen diren istorio lazgarriek kontrol barik sumintzen gaituzte berriz.\nEspainiako Auzitegi Gorenak Kataluniako 2017ko urriaren 1eko erreferenduma bultzatzeagatik bertako bederatzi politikari (demokratikoki aukeratuak) epaitu eta kondenatu berri ditu zigor handiekin. Lotsagarrizko kondenak ezarri dizkio estamentu horrek bestelako harreman politikoa bilatu nahi duen herritar orori. Katalunian zein Euskal Herrian. Desobedien-tzia, eta ideologia ezberdinak kondenatu nahi izan ditu horrela.\nHerriak erantzun du, betiko moduan, era baketsuan. Historikoak izan dira askatasunaren aldeko martxa jendetsuak, Europan gutxitan izan direnak. Gaueko orduak, ostera, biolentziaren apologia egin nahi izan dutenen garaia izan da. Hor, beste helburu batzuk azaltzen dira. Egoera ilundu eta katastrofe gisan erakutsi nahi izan dute hedabide askok, herrialde horri, lintxamendu mediatikoaren bidez, ahalik eta min gehien egin nahian.\nEgun grisak izan dira horiek, gaueroko irudi berdintsuekin, polizi beltzaren neurriz kanpoko ekintza denigranteekin, askatasuna eska-tzen duen herriaren kontrako eraso bortitzekin. Betiko lez, zaurituak eta atxilotuak izan dira. Pedro Sanchez sasi-presidenteak esperpentoa erakutsi du: poliziak bisitatu ditu eta ez da Torra Kataluniako presidentearekin batu nahi izan. Erdogan horri eskua ematen dio, Siriara armak bidaltzen ditu, eta mediterraneoko herrialde horretako mandatariarekin ez du bildu nahi izan, eta bide errepresiboari eutsi dio.\nEspainian ez dago udazkenik, eta dena gris bilakatu nahi dute.


Kildare-n axola zaigu - IntoKildare\nSegurtasun eta Osasun Turismoko Praktika Onak\nInto Kildare Network-ek eskualde osoko ekimena jarri du martxan 'Kildare-n zaintzen dugu'. Gure bisitariekiko konpromiso horri esker, guztien neurriak eta osasuna eta segurtasuna zaintzeko neurri hauek ezarriko dira.\nFáilte Irlandak 8ko ekainaren 2020an emandako jarraibideen arabera, Into Kildare Sareak eskualde osoko ekimena ezarri du 'We Care in Kildare' izenekoa. Helmuga gure bisitariekiko konpromiso horri esker, honako neurri hauek ezarriko dira bisitari guztien eta osasungintzaren osasuna eta segurtasuna zaintzeko. Segurtasun estandar altuenak mantentzen ari gara, laster gonbidatuak ongi etorri eta esperientzia lasaigarri baterako harrera izatea espero dugu!\nZure Bisita Aurreikusi\nBisitarien informazio zehatza intokildare.ie webgunean eskuragarri\nGaitasun murriztuak urruntze soziala ahalbidetzeko.\nLineako erreserbak aldez aurretik jendetza eta ilarak ekiditeko.\nAhal izanez gero, bisitari zaurgarrientzako tarte zehatzak.\nKontakturik gabeko inprimatu etxean edo mugikorreko sarrerak erakargarritasunetarako.\nAldez aurretik ordaintzeko erraztasunak ilarak ekiditeko.\nBisitarien sarbide puntu minimizatuak.\nZenbaki mugatuak ilara kontrolatuarekin.\nLangile harrera lasaigarria eta trebatua.\nEskuak saneatzeko estazioak.\nOsasun eta Segurtasun Arau Gorenak\nAurrez planifikatutako bezeroen fluxuak.\nGarbitu distantzia sozialaren seinaleztapen argia.\nGarbiketa erregimen aurreratuak eta koherenteak.\nEskuak saneatzeko edo eskuak garbitzeko instalazioak.\nLangileekin harremanik gabeko harremanak\nMaiz aireztatutako lokalak.\nKalifikatutako eta konfiantzazko taldea\nDistantzien zaindari sozialak.\nSegurtasun neurrietan erabat trebatua.\nLangile guztientzako EPEa.\nEguneroko osasun kontrolak.\n5 Star Bezeroen Esperientzia\nEsperientzia segurua, atsegina eta gogoangarria.\nDistantzia sozialerako orientazioa eta exekuzioa.\nEserleku urrunak eta kanpoko bankuak.\nElikagaien segurtasun neurri egokiak.\nKontakturik gabeko puntuak eta ordainketak.\nAldian-aldian egindako garbiketa.\nKildare-n zaintzen dugu ekimenean izena ematen\nKildare Fáilte-ren kartela erakusten duten enpresek beren negozioari dagokionean puntu guztiak betetzen dituztela eta gobernuaren jarraibideak betetzen dituztela adierazten duten auto-deklarazioa sinatu dute. Beheko aitorpena amaitu ondoren, parte hartzen duten negozioek 'Kildare-n zaintzen dugu' kartela eta bereizgarria eranskailua jasoko dute beraien lokaletan erakusteko, baita kartelaren eta bereizgarriaren kopia digitala ere.


Ertzetatik astindua - Halabedi\nHalabedi > Iritziak > Ertzetatik astindua\nEuskal Herriko V. Jardunaldi Feministak izan berri ditugu asteburu luze honetan Durangon. Salda Badago lemapean izan dira eta feminismoan nahikoa salda badagoela ikusi, entzun eta sentitu dugu. Bereziki, sentitu eta hori oso positiboa da. Datozen urteetan zein gaien inguruan hausnartu eta lan egin beharko dugun garbi geratu zaigu.\n3000 lagun baino gehiago elkartu gara aurten Durangon. Mahai inguruak, tailerrak, ikuskizunak, eztabaidak izan ditugu hiru egun hauetan. Haietako batzuk denok batera, beste batzuk talde txikiagoetan antolatuta eta guztiak jendez gainezka. Tailerrak segituan betetzen ziren eta beraz, batzuetan aurretik landutako gaiak eztabaidatzeko eta iritziak elkar partekatzeko denbora izan genuen.\nErtzetatik etorri zaigu astindua. Ez da erreza jardunaldiz jardunaldi zer landuko den aukeratzea. Hiru egunetan zer landu nahi den eta jardunaldiak prestatzen aritu diren kolektiboek lan ikaragarria egin dute horretan. Ertzetan dauden subjektuak eta haien diskurtsoak erdigunera ekartzea izan da aurtengo jardunaldietako puntu nagusia eta nik uste oso ongi asmatu dutela horretan.\nDekolonitatearen inguruan egin zen mahai inguruak astindu gaitu gehien dudarik gabe. Kide arrazializatuak oso garbi adierazi zuten haien iritzia eta urteetan sufritzen ari direna. Txuri izateagatik eta jaio garen lekuan jaiotzeagatik ditugun pribilegioak gogorarazi zizkiguten. Publikoan zeuden batzuei Euskal Herriak jasan behar izan duen zapalkuntza gutxiesteak min eman zien. Nik uste ez zutela gutxietsi nahi izan. Ez zutela asmatu justu puntu horren inguruan hitz egiterakoan. Ez dut uste haien asmoa gure herriak eta herritarrek jasan behar izan dugun eta jasaten ari garena gutxiestea zenik. Txuri izateagatik ditugun pribilegioak azpimarratzea bai ordea. Orokorrean, bizi garen lekuan bizi garelako, gure bizi maila, modua eta aukerak ikaragarriak dira eta horren inguruan ari ziren eta horrek min egin zien batzuei eta jarri behar gintuzten lekuan jarri gintuzten. Ez da inolaz ere erosoa horrelako zerbait entzutea baina are deserosoagoa da horrelako zerbait esan behar izatea.\nZer hausnartu eta zer landu badugu orain. Ikasteko irrikitan gaude eta badugu nork erakutsi. Aliantzak eta zubiak eraikitzeko beharra eta nahia dago eta hori elkarrekin egingo dugu.\n← Derecho a techo\nEmalegez blai →


Cepedak eta Ricky Merinok tenperatura igo dute "maitasunaren txalupan"\nLuis Cepedak eta Ricky Merinok merezitako oporrak izan dituzte Eivissan, abesti berriak kaleratu ostean: "Si tú existieras" eta "Bestia".\nJoan zen uztailaren 24an, Cepedak "Si tú existieras" kaleratu zuen, Bipolarren kaleratzearen harira Pol 3.14rekin egindako elkarrizketan aipatu zuen single berria.\nBere disko berria izango denaren zati den abesti berri bat da, non konfinamenduan zehar lanean aritu den. Izan ere, pandemiak hilabeteetan zehar zuzeneko musika guztia gelditu badu ere, oso hilabete emankorrak izan dira musika berria konposatu eta sortzeko.\nGauza bera gertatu zaio Ricky Merinori, duela hilabete inguru "Bestia" single berria estreinatu baitzuen. Gainera, mallorcarra Neflixen saio berri baten buru jarriko da, "¡A cantar!". Hainbeste lan eginda, Luisek eta Rickyk elkarrekin hartu nahi izan dituzte oporrak Eivissan.\nZalantzarik gabe, Cepedaren argitalpena izan da gehien komentatu dena. Bertan, bera eta bere laguna flotagailu erraldoi bat partekatzen agertzen dira, eta argi uzten dute azken hilabeteetan entrenatzeko denbora ere izan dutela.\n"Maitasunaren txalupan", idatzi zuen abeslariak bere zale guztiak irauli dituen irudiarekin batera, baita aurpegi ezagunak ere, hala nola Uri Sabat: "Asilo bateko irratia baino indartsuagoak"; Lola Indigo: "Uharteko ederrenak"; India Martinezen "Afuuuu chiquillo"; edo Noemí Galeraren "bellezones".\n#Ataun #Irratia #AtaunIrratia #Musika #Abeslariak #Artistak #Famatuak #Cepeda #RickyMerino #Maitasuna #Erromantikoa #Bikotea #Espainia #OperaciónTriunfo #OT #Instagram #SareSozialak #UriSabat #LolaIndigo #IndiaMartinez #NoemíGalera


‘Elhuyar Zientzia eta Teknologia’ aldizkariak 300 zenbaki bete ditu • ZUZEU\n‘Elhuyar Zientzia eta Teknologia’ aldizkariak 300 zenbaki bete ditu\nElhuyar Zientzia eta Teknologia aldizkariaren 300. zenbakia argitaratu du Elhuyarrek irailean. Ospatzeko, 0. aletik 300.eneraino.\noko 28 urteko bidea gogoratu dugu azalez azal, hamarnakako jauzitan.\nZientziari eta aurrerakuntza zientifiko eta teknologikoei buruzko informazioa ematea, eta haiek dagokien testuinguruan interpretatzea.\nZientziarekiko zaletasuna piztea, eta entretenitzea\nKultura zientifikoa hedatzea eta bultzatzea\nSineskeria sasizientifikoei aurre egitea\nGizarte-demokrazia: erabaki teknozientifikoen aurrean gizarte-mailako ardura sustatzea


Aurkezpen jaialdia ekainaren 13an | arrakala\n2014 maiatzak 22\nAurkezpen jaialdia ekainaren 13an\nBai bai bai, ongi irakurri duzu, jarri dugu dagoeneko Arrakala dokumentalaren aurkezpen jaialdiko eguna! Ekainaren 13an, ostirala, aurkeztuko dugu Donostiako Kafe Antzokian, 19:30ean hasita. Aurkezpena, baina, elkar topatzeko eta elkarrekin gozatzeko aitzakia bat izatea nahi dugu, eta hori dela eta gonbidatzen zaitugu gurekin batera arratsalde/gau pasa polit bat egitera. Lagunei komentatu, plan polita izango dela ziurtatzen dizugu!\n19:30ean ekingo diogu aurkezpenari, eta ostean luntx bat izango dugu tripa zertxobait bete eta lagun artean dokumentalaren inguruan sortzen diren ideiez, hausnarketez… hitz egiteko. Haurrentzako txokoa ere egongo da, aurkezpenaz lasai gozatu ahal izateko.\nBehin horrenbeste lagun batuta, ez gaude prest denok batera parranda egiteko aukera galtzeko! Goizaldera arte izango dugu antzokia zabalik, eta gu ez gara egingo bertan pasatzen denaren erantzule! Kar, kar, kar!\nEkainaren 13an ikusiko dugu elkar!


Bloga - Fundación Aubixa Fundazioa\nDatorren maiatzaren 12an, 18: 30ean Kursaal Jauregian belaunaldien arteko elkarrizketa egingo da. Gaur egun, belaunaldi gazteenen eta zaharrenen artean inoiz izan diren desberdintasun eta arrakala\n9 de maiatza de 2022\tIruzkinik ez\nIzenburu hori izan liteke Donostia Lagunkoiako Talde Motorraren saio batera hurbilduko gintuena. Aubixa gonbidatu zuten, belaunaldien arteko itunaren gaian zuen inplikazio bereziagatik. Jardunaldiak gogoeta egin\nJoan den ostegunean egin ziren 2022ko lehen Elkarrizketak-Talkak, eta Medikuen Elkargo Ofizialak, Aubixa Fundazioak eta Laboral Kutxak antolatu genituenak. Aurreikuspenek aurrez aurreko elkarrizketak egiteko aukera\nEl hijo de la novia El hijo de la novia 2001. urteko argentinar film bat da, Juan José Campanellaren eta bere aitaren esperientzia pertsonal batetik\n2012an Grifols Espainiako farmazia-laborategiek Aragoiko Araclon Biotech enpresaren akzioen %51 erosi zuten, Alzheimer gaixotasunaren ikerketa sustatzeko helburuarekin. Joan den martxoan, Alzheimer Gaixotasuna eta Parkinson Gaixotasuna\n25 de apirila de 2022\tIruzkinik ez\nAnne Duke 2021eko azaroan hil zen, 63 urterekin. Dementzia zuen, egoitza batean bizi zen, eta ez zuen pandemia-garaian ikusi familiako inor hilabetez. Anneri, isolamendu- eta\n13 de apirila de 2022\tIruzkinik ez\nPlanetako hamar pertsonatik bost hiriguneetan bizi dira. Proportzio hori munduko biztanleriaren % 68ra iritsiko da 2050ean, Nazio Batuen kalkuluen arabera. Hiriak klima-aldaketari gehien laguntzen dioten\n11 de apirila de 2022\tIruzkinik ez\nIris Murdoch eta «Jacksonen dilema»Gaurko honekin Alzheimerraren literaturari eta gaixotasunari buruzko artikulu labur batzuk hasiko ditut, interesgarriak izango direlakoan. Eta, batez ere, beren gorputzean edo\n4 de apirila de 2022\tIruzkinik ez\n2022KO ELKARRIZKETAK PRESTATZEN\n2022KO ELKARRIZKETAK PRESTATZEN ELKARRIZKETAK-TALKS taldeak urtero antolatzen ditugun hiru erakundeetako arduradunen arteko lan-jardunaldia, Alzheimerrarekin, zahartzearekin edo belaunaldi arteko itunarekin lotutako gaiei buruzko eztabaida-elkarrizketak, Aubixa Fundazioaren,\nEz dago artikulu gehiagorik


Irekia Eusko Jaurlaritza - Gobierno Vasco :: Lehendakariak biktimei buruzko politika publikoetan aurrera egiteko Batera konpromisoa aurkeztu du\nLehendakariak biktimei buruzko politika…\n\nLehendakariak biktimei buruzko politika publikoetan aurrera egiteko Batera konpromisoa aurkeztu du Iturria: Irekia\n\nGobernu-kontseiluak IV. Gazte Justizia Planari 80,2 milioi euro bideratzea onartu du\nLehendakariak «Batera konpromisoa» aurkeztu du, gaur, asteartea, egin duten gobernu-kontseiluan. Ekainaren 4ko eta 5eko bileretan hartutako konpromisoari jarraiki, biktimen inguruko politika publikoetan beste pauso bat emateko oinarriak finkatzeko dokumentua da. Hala jakinarazi du gaur Eusko Jaurlaritzako bozeramaileak kontseiluaren ondoren emandako prentsa-aurrekoan. Bestalde, terrorismoaren biktimen elkarteei diru-laguntzen bidez 260.000 euro ematea onartu dute.\nErkorekak azaldu duenez, Batera dokumentuak biktimen eta gizartearen arteko batasuna du helburu, eta biktimei buruzko politiketan beste etapa bat ireki du, biktimak etorkizunarekin lotzeko. Hiru printzipio ditu oinarri: benetakotasuna, autokritika eginez; zintzotasuna, eragindako kalte bidegabea errekonozitzeko; eta berdintasuna, biktimentzako politika publiko pertsonalizatuak sortzeko, eta egia, justizia eta erreparazioa jasotzeko eskubideak betetzeko. Konpromiso hori Eusko Jaurlaritzak martxan jarriko dituen plan eta programa guztietan presente egongo da: besteak beste, Adi-adian, Eraikiz, Udal Erretratuak eta Gogora institutuaren –biktimek eta gizarteak memoria partekatzeko espazioa– planetan.\nEra berean, Eusko Jaurlaritzak 260.000 euro bideratuko dizkie diru-laguntzetan terrorismoaren biktimen elkarteei. EAEn gertatutako ekintza terroristetako biktimak kide dituzten kanpoko elkarteek ere eskatu ahal izango dituzte.\nGAZTE JUSTIZIAKO PLANA\nBestalde, Gobernu Kontseiluak Gazte Justiziaren IV. Plana onartu du 2014-2018 aldirako, 80,2 milioi euroko inbertsioarekin. Helburua da araua hautsi duten eta neurri judizialen bat bete behar duten adingabeei Eusko Jaurlaritzak eskaintzen dien laguntza osoa hobetzea eta horretan aurrerabideak egitea da.\nErkorekak azaldu duenez, Euskadi Estatuaren buruan dago adingabe urratzaileen gizarteratzean: urraketak egin ondoren Gazte Justiziako programekin harremanetan jartzen direnen %80a ez da berriz erortzen.\nPOLITIKA OROKORRARI BURUZKO OSOKO BILKURA\nOstegun honetan Legebiltzarren egingo duten politika orokorrari buruzko osoko bilkurari dagokionez, Erkorekak azaldu du lehendakariak ekonomia suspertzeko eta enplegua sortzeko hartutako konpromisoak eta gauzatutako ekintzak gogoraraziko dituela eta, ondoren, legegintzaldi honetan geratzen den urtean Eusko Jaurlaritzak izango dituen hiru ardatz nagusien ildo nagusiez arituko dela: ekonomiaz, bake eta bizikidetzaz eta autogobernuaz.\nBILERA UXUE BARKOSEKIN\nBestalde, lehendakariak eta Uxue Barkosek ostiral honetan Iruñean egingo duten bilera aipatu du. Barkos Nafarroako Gobernuko presidente hautatu zutenetik egingo duten lehena da. Azaldu duenez, Urkulluren helburua Euskadik eta Nafarroak sinatutako elkarlanerako hitzarmenetan aurrera egiteko prestasun bila joango da.\nAzkenik, PSEk Lurralde Historikoei buruzko Legea aldatzeko Legebiltzarrean aurkeztu duen ekimenari buruz, Jaurlaritzaren bozeramaileak esan du talde sozialistak, gainerako taldeek bezala, egokitzat jotzen dituen eztabaidak sor ditzakeela erakundeen arkitekturari buruz.\nEusko Jaurlaritzaren Kontseiluak hartutako erabaki nagusiak (2015.09.22)\nRafael Valle Murias\nSeguimos avanzando hacia una sociedad más moderna, igualitaria, empática y asertiva dentro de Europa y de manera global. Me siento orgulloso de mi gobierno porque cada día implementa más medidas progresistas, por eso a nivel mundial nos respetan y comparten nuestros planes y medidas en diversas materias. Plenamente convencido.\n...Un gran avance y que dicho proyecto no olvide a las víctima privadas de libertad y amenazadas como lo fueron los ESCOLTADOS.\nerkoreka_batera_eu.mp3 behera kargatu (1000 KB)\nerkoreka_gazte_justiziako_p... behera kargatu (900 KB)\nerkoreka_batera_eu.mp4 6 MB\nerkoreka_gazte_justiziako_p... 6 MB\nconsejo_gobierno_01.jpg 60 KB (jpg)\nPLAN_JUSTICIA_JUVENIL_2014-... 1000 KB (application/pdf)\nPLAN_JUSTICIA_JUVENIL_2014-... 900 KB (application/pdf)\nBatera.pdf 200 KB (application/pdf)\nBatera_eus.pdf 200 KB (application/pdf)\nEuskadiko auzitegiek 2014an zigor-erantzukizuneko delituak direla-eta ezarritako neurriak 541 adingabek bete zituzten. (2015-06-09(e)ko Kontseiluan hartutako erabakiaren laburpena)


By Mikel Bakaikoa\t Abr 28, 2016 No Comments\nNagore Odriozola Aiala Zarautz eskubaloi taldeko atezaina da. 24 urte ditu, zarauztarra da eta eskubaloiaren zale amorratua da. Ikasketak direla eta duela bi urte Bartzelonara joan zen eta bere betiko taldea utzi egin behar izan zuen. Bitartean taldea mailaz igo zen, eta orain etxera itzuli dela, eskubaloiaren lehen mailan jokatzen ibili da. Tamalez, Aialak ez du lortu kategoria mantentzea.\nLarunbateko partida galdu ostean, maila-jaitsiera matematikoa da. Nola daude taldearen animoak?\nDenboraldia nola doan ikusita, geratzen diren partidak ikusita eta gure aurkariek beren denboraldia nola ari diren aurrera eramaten ikusita, ez dut esango behean ikusten ginenik, baina errealistak izan behar gara. Balentziara onena emateko asmoarekin joan ginen, beti egiten dugun bezala. Beraiei bi puntu falta zitzaizkien kategoria mantentzeko, eta guk bagenekien galduta matematikoki behean geundela. Egia esan ez zigun gehiegi eragin, azkeneko txanpa honetan taldearen filosofia gozatzea izan baita. Nahiko gogorra izaten ari da urtea eta gozatu egin nahi genuen. Gainera, nik uste dut Balentziako bidai honek asko balio izan digula. Aspaldi ez genuela taldean bidaiatzen eta faltan botatzen ginen. Talde bezala nik uste dut asko irabazi dugula.\nNola erreakzionatu du inguruko jendeak?\nJendeak ez dio garrantzia handirik eman, nolabait ikusita baitzegoen. Errealistak gara denok eta badakigu nola funtzionatzen duen lehiaketak. Twitter-en emaitzak jarri zirenean, jaitsiera erreala zela bagenekiela komentatu genuen, eta urte guztian zehar babestu gaituen jendeak orain ere berdin egin du: burua goian edukitzeko, gozatzen jarraitzeko, oraindik liga ez dela bukatu… Nahiko positiboak izan gara urte guztian zehar eta jendea ere hala izan da gurekin.\nBai, urte guztia goaz. Balentzian adibidez taldean elkartu ginen azkeneko txanpa honen aurrean gauzak nola hartu edo zein helburu jarri erabakitzeko. Autokritika asko egin dugu urte guztian zehar. Norberak ez dakit zer egin duen bere buruarekin, baina nik pertsonalki baietz esaten dizut, eta uste dut nire taldekideek ere hala egiten dutela.\nPertsonalki zer esango zenuke?\nNi urte gogor baten aurrean aurkitu naiz. Zarautzen hainbeste jenderen aurrean eta Zarautzek niretzat suposatzen duen guztiarekin, pista horretan jokatzea ardura handia dela iruditzen zait. Momentu batzuetan ez naiz egoerak eskatzen zuen mailan egon, baina niretzat ohore bat da ate horretan egotea eta kolore horiek defendatzea. Nik entrenamendu bakoitzean eta ahal izan duten guztietan gehiena eman dut eta horrekin oso gustura nago. Entrenatzaileak beti esaten digu denborarekin urte honetaz gogoratuko garela eta balorazio txiki bat egingo dugula: dena eman al nuen urte hartan? Ez al nuen eman? Gustura geratu al nintzen? Nik uste dut nire buruarekin zentzu horretan oso gustura geratuko naizela, eta urte gogorra izan arren, ilusio askorekin gogoratuko dudala beti.\nNola hartuko dituzue geratzen diren partidak?\nSekulako gogoekin gaude. Orain Granollers dator eta gogo asko dauzkagu, han ez baikenuen oso ondo jolastu. Ez genuen sentitu gu baino gehiago zirenik, orduan sentsazioa arraroarekin geratu ginen; agian pixka bat hobeto jolastu izan bagenu beste bi puntu geneuzkan. Nik uste dut, harrotasunagatik bakarrik, ezin direla lasai joan hemendik. Hortzez eta haginez defendatuko gara eta punturen bat lortzen saiatuko gara.\nIaz ez zeunden taldean maila-igoera eman zenean.\nEz, baina harmailetan nengoen, hori ez nuen galdu.\nIkusle bezala, nola bizitu zenuen partida hori?\nBeti nire taldea izan da. Harmailetan zaude, baina ez duzu beraiek bezala bizitzen, ez da gauza bera hor behean egotea. Hala ere, izugarria izan zen. Jokalariek esaten dute izugarrizko sentsazioa eta esperientzia izan zela, baina kanpoan geundenok eta taldekoak izan garenontzat ere izugarria izan zen, amets bat. Hainbeste urte Zilarrezko Mailan pasa eta gero, urte gogorrak, hainbeste lan eta gero, hainbeste jende pasa denean ekipo honetatik, nork bere harri-koskorra ekarri duelarik…, azkenean amets bat lortu dela ikustea izugarria da.\nPena emango zizun momentu hartan atea zuk ez defendatzea.\nBai, noski, nori ez. Nork ez du amesten horrelako esperientzia bat bizitzearekin, ni lehenengoa. Nik bere garaian Bartzelonan urte bete gehiago jarraitzea erabaki nuen eta ez naiz damutzen hartutako erabakiaz. Momentu horretan atean zeudenak nire bi lagun dira, hortaz, asko poztu nintzen beraiengatik.\nZertan zenbiltzan Bartzelonan?\nKarrera bukatu eta gero master bat egitera joan nintzen. Gainera, han nuen lagun bat eta biok Sant Esteve Sesrovires herrira joan ginen bertako eskubaloi taldean probatzera eta zortea izan genuen. Nire asmoa entrenatzea bakarrik zen, baina entrenatzaileak berehala esan zigun: “vosotras haceis ficha y a jugar”. Bi urte egon nintzen, Zilarrezko Maila baino bat beherago, Liga Catalana delakoan. Oso gustura ibili nintzen; beste liga bat ezagutzen duzu, beste talde batzuk, eta mailak harritu egin zidan. Ez naiz damutzen, esperientzia berriak dira eta disfrutatu egin nuen.\nZer ikasi duzu esperientzia horretatik?\nTalde lana oso garrantzitsua dela, eta momentu on eta txarretan taldeak elkartuta egon behar duela. Oso urte irregularrak izan ziren; jendea lesionatu egin zen eta emaitza aldetik ez ziren helburuak lortu. Zentzu horretan dezepzio pixka bat eraman nuen, hara joan eta nire onena eman nahi bainuen, baina gero ikusten duzu hori ez dela nahikoa izan lortu nahi zena lortzeko. Dena dela, urte horietan nire buruarengan konfiantza asko irabazi nuen, minutu asko eman baitzizkidaten. Zarautzen oso zaila da: seniorretara igotzen zara, zure aurretik beste bi dauzkazu, zu baino helduagoak dira, oso onak dira, eta zuk zure aukeraren zain egon behar duzu. Kanpora joan eta entrenatzaileak lehenengo momentutik zuregan konfiantza hori erakusteak atezain bezala hazi eta konfiantza hori berreskuratzea egiten dizu. Indarberrituta itzuli nintzen.\nKanpoan bi urte pasa eta gero, Zarauzko taldera itzultzeko arazorik izan al zenuen?\nAlderantziz. Ni kazetaria naiz eta Bartzelonan lanik aurkitu ez nuenez, etxera itzultzen bukatu behar izan dut. Nik eskubaloian jarraitu nahi nuen, baina zera pentsatu nuen: ‘orain Ohorezko Mailan daude eta ez dakit ongi etorria izango naizen’. Entrenatzailearekin harremanetan jarri nintzen eta itzultzeko asmoa nuela esan nion. Ni aurten Zarautzen egongo nintzela eta nahi bazuen nirekin kontatu zezakeela. Besoak irekita hartu ninduten, inongo arazorik ez zegoela esan zidan eta denboraldiaurrea beraiekin egiteko.\nKazetari gisa zer edo zer egin duzu, ez da hala?\nNi sare sozialetan asko ibiltzen naiz eta Twitter bidez webgune berri batean lanean hastea lortu nuen, hori bai, musu-truk. Emakumezkoen eskubaloiari buruz nahi nuena idazten uzten zidaten eta esperientzia hartzeko ondo egon zen. Handik gutxira itxi egin behar izan genuen. Orduan Argentinako lagun baten bitartez handballplanet webgunean hasi nintzen idazten. Oraingoz ez dut asko idatzi, baina abenduan Danimarkako emakumezkoen eskubaloiko Mundialera joateko balio izan zidan; akreditaturik joan nintzen webgune honekin. Ez dut dirurik ikusten, baina honetan egin nahi dut lan eta beste ezer ateratzen zaidan bitartean hori ondo dago.\nEskubaloia beste alde batetik ikusteko aukera duzu.\nHori da, nire kazetari sena nire bihotzeko kirolean aplikatzen dut. Egunen batean honetatik bizitzea nire ametsa izango litzateke. Horretarako nire kabuz webgune bat sortzen ari naiz, ea etorkizun batean horrek jaten ematen didan. Zaila izango da, baina horretan nabil. Champions-eko final honetarako prest eduki nahi nuen, baina ez dit denbora eman. Ea Joko Olinpikoetarako prest daukadan.\nZure blogarekin zerikusirik ba al du?\nIdaztea gustatzen zait eta behin bloga sortzea bururatu zitzaidan, askotan Facebook-en idazten bukatzen baitut. Ez dut askotan idazten, baina noizean behin hor joaten naiz gauzak jartzen. Berez ez du zerikusirik.\nNahiko kritika azaltzen zara.\nBai, batzuetan haserretu egiten naiz eta haserre hori kanalizatu egin behar dut. Karreran hasi nintzenean konturatu nintzen bakoitzak gure gerra propioak dauzkagula, horien alde borrokatzen dugula eta ahal dugun guztia ematen dugu. Ni ohartu nintzen nirea hau zela: ezberdintasuna edo diskriminazioa genero kontuagatik kirol munduan, eta zehazki, eskubaloi munduan, nik lehenengo pertsonan bizi baitut. Komunikazioa ikasi dudanez, gauzek nola izan behar duten ikasi dut, edo nola ez duten izan behar, eta normaltzat jotzen ditugun gauzak ez dutela normalak izan behar. Horretaz asko dakien jendearekin inguratzen joan naiz urte hauetan zehar eta asko ikasten joan naiz, eta hala jarraitu nahi dut. Adibidez, orain ikastaro bat egin behar dut: ‘Periodismo deportivo: el tratamiento informativo de las mujeres en el deporte’. Etorkizun batean jendeak begiak ireki ditzala nahi dut, zentzu horretan kolaboratu nahi dut munduarekin, nire gerra propioa hori dela iruditzen zait.\nBai, badauzkat, erreferenteen gaia oso garrantzitsua da nire ustez. Lehen aipatutako gaiari lotuta, falta den gauzetako bat hori dela iruditzen zait. Erreferenteak egon badaude, baina ikusgai egotea falta da. Ume txikiek, bai neskek eta bai mutilek, emakume kirolariak tituluak irabazten ikusi behar dituzte, edo ez irabazten, berdin zait, baina behintzat ikusgai egotea. Niri 2008an pasa zitzaidan jokalari batek bereziki atentzioa deitu zidala jokatzeko moduagatik, zerbait ezberdina transmititu zidan. Orain Bera Beran jokatzen duen jokalari bat da, lehenago Frantzian ibilitakoa, Bea Fernandez. Barruan zerbait piztu zidan; eskubaloiaz informatu egin nahi izatea, emakumezkoen eskubaloia ikusgai jarri nahi izatea, eta ahotsa eman nahi izatea. Horrez gain, Serbiako Andrea Lekic jokalariaren oso jarraitzailea naiz, eta ni atezaina izanik, ezinezkoa zait beste atezainetan ez erreparatzea. Esaterako, Silvia Navarro, Darly Zoqbi eta Amandine Leynaud frantsesa.\nAtezaina izanik, zein jokalari ez zenuke aurrean eduki nahi?\nOraintxe bertan Cristina Neagu errumaniarra. Aurten oraindik ez dute munduko jokalaririk onena izendatu, baina argi dago bera izango dela eta ez nuke aurrean eduki nahi. Aurrekoan Danimarkaren aurka jokatzen ari zela, baloia hartu, 12 metrotara salto egin eta atezainari aurpegian eman zion. Traumatismo kranial bat eragin zion eta hilabete bat jolastu gabe egon behar izan zuen. Horregatik ez nuke aurrean eduki nahi, nahiko gogorra da atezainaren bizitza eta hori bakarrik falta zait.\nZein helburu dituzu eskubaloian etorkizunera begira?\nOrain denboraldia bukatzen ari dela ez zait gustatzen jarraituko dudan edo ez esatea. Gorputzak nahikoa dela esaten didan arte jolastea gustatuko litzaidake, eta Zarautzen ahal bada, nire bihotzeko kluba baita. Baina lan kontuak ere hor daude eta niri asko gustatuko litzaidake asteburuetan nazioarteko eskubaloiko partidak ikustera joatea; ez ikustera bakarrik, lanera joatea. Honetatik bizi nahi dut eta honetaz ahalik eta gehien gozatu nahi dut.\nCHAMPIONS: Atco. de Madrid-Bayern Munich (1-0); Manchester City-Real Madrid (0-0)\nLa Vuelta 2017 comienza en Nimes


Alderdi Demokratiko Unionista - Wikipedia, entziklopedia askea.\n(«Democratic Unionist Party» orritik birbideratua)\nunionism in the United Kingdom (en) , British nationalism (en) , Kontserbadurismo nazionalista, Kontserbadurismo soziala, Eskuindar populismoa eta Euroeszeptizismoa\neskuin politiko eta zentro-eskuin\nMaurice Morrow, Baron Morrow (en)\n1971ko irailaren 30a\nProtestant Unionist Party (en)\nAlderdi Demokratiko Unionista(DUP) (ingelesez Democratic Unionist Party) Ipar Irlandako alderdi unionista nagusia da. Azken hauteskundeen arabera, Ipar Irlandako alderdi handiena da, eta Erresuma Batuko Parlamentuan, laugarrena.\nIan Paisley eta Peter Robinson ditu buruan. Ian Paisley berak eta Desmond Boalek sortu zuten 1971n. Eserlekuak udal, probintzia, nazio eta europar mailetan irabazi ditu. Ipar Irlandako unionistei dagokienez, UUP (Ulster Unionist Party) dute aurkari nagusia. Izan ere, 1970eko zein 1980ko hamarkadetan UUP unionisten alderdi ofizialtzat jotzen baitzen. Nolanahi ere, DUPen aurkari nagusia Sinn Fein alderdi nazionalista da.\nGeorge J. Mitchell AEBetako senatariaren eskutik Ostiral Santuko Hitzarmeneko eztabaidetan parte hartu zuen DUPek. Hala ere, IRAk armak gorde zituen arren Sinn Feinen parte-hartzea utzi zenean, DUPek atzera egin zuen. Hitzarmena onartzeko erreferendumean ezetzaren alde jo zuten.\nDUPek bi eserleku lortu ziten Ipar Irlandako Komite Exekutiboan. Ministro horiek kabinetean Sinn Feinekoekin biltzeari uko egin zioten. Ipar Irlandako Asanbladarako 2003ko hauteskundeetan, DUP eskualdeko alderdi handiena bihurtu zen, 30 eserleku lortuta. 2004an, Erresuma Batuko Parlamenturako hauteskundeetan, Ipar Irlandako alderdi handiena bihurtu zen (Andrew Hunterrekin batera, 7 eserleku eskuratu zituen. UUPk 5, Sinn Féinek 4, eta SDLPk 3). 2005eko hauteskunde orokorretan, egoera hori berretsi zen.\n(Ingelesez) DUP alderdiaren webgune ofiziala\nIpar Irlandako alderdi politikoak\nOrriaren azken aldaketa: 30 apirila 2020, 23:33.


Afariak: Eguneroko oreka dietetikoa | Aldizkaria | EROSKI CONSUMER\nAfariak: Eguneroko oreka dietetikoa\nElikadura kontuetako zenbait adituren arabera, eguneko hiru janaldi nagusietako energi hartzea honela banatu behar da: gosarian guztiaren %20-25, bazkarian %30-35 eta afarian %25-30. baina hori ez da, hain justu, egin ohi dugun banaketa. Espainiako biztanleriaren elikatzeko ohiturei buruzko zenbait datu berrik berretsi dute pertsona askok gosaria bezala afaria ere bigarren plano batera baztertzen dutela. Afarietan ohikoa da mokadu arin bat (hestebeteak, gazta, esnea gailetekin...) edo plater aurrez prestatuak (pizza, kroketak, enpanadillak, saltxitxak, etab.) hartzea, eta janari horiek, sukaldean denbora aurrezteko balio badute ere, duten profil elikagarria ez da onena.\nBarazkiak: krematan, kroketak ganba eta espinakekin, entsaladak, barazki tortillak (kuiatxoa, berenjena, piperrak, espinakak...).\nArrautzak: ur irakinetan eginak, egosiak, plantxan, tortillak edo nahaskiak (txanpinoiak, perretxikoak, atuna, espinakak ganbekin, urdaiazpikoa eta piperra edo gazta...), krepeak, flanak, budina, eta abar.\nArrainak: kroketatan, albondigatan, pizza atun eta antxoekin, piper betetan, atun edo bakailao tortilla, zopatan...\nEntsalada baliabide osasungarri, elikagarri eta prestatzen azkarra da, eta konbinaketa asko onartzen ditu. Nagikeria gainditzeko, entsalada aldez aurretik presta dezakegu, eta denbora gutxi baldin badugu, ontziratuta eta kontsumitzeko prest dauden entsaladak har daitezke. Baina entsalada guztiek ez dute oreka bera. Oreka lortzeko, afaltzeko plater bakar gisa hartzen bada, entsaladak kalitate oneko proteina-dosiak (arrautza, oilaskoa edo indioilarra, arraina, urdaiazpikoa, gazta...), irintsuak (ogi pixka bat, arroza, pasta edo patatak) eta olioa eduki behar ditu, barazkiez gainera.\nBazkariko hondarrak erabili. Eguerdian geratu diren barazkiak beren horretan kontsumi daitezke, hornigai gisa edo barazki gehiagorekin konbinatuta, eta entsalada epel gozoak, piperrekin, tipularekin, tomatearekin, kuiatxoarekin eta berenjena errearekin... prestatu.\nOgitartekoa, aukera egokia. Baldin askotarikoa bada eta egunero kontsumitzen ez bada, eta arraina, barazkiak eta antzeko janari oso elikagarriak ordezten ez baditu. Oso aukera egokia da ogiaren betegarriak barazkiak baditu (letxua, tomatea, tipula, azenarioa...) eta kalitate oneko proteinekin osatzen bada.\nAurrez prestatuak (lasagna, kanelonak, zopak, patata pureak, kroketak, enpanadillak, paellak...). Tentagarria da benetan zopa bat hiru minutuan edo lasagna bat hamarrean egiteko aukera, baina presa eta elikadura orekatua ez dira beti bateragarriak. Eskuarki, produktu horiek digeritzen zailagoak gertatzen dira, sodio, gozagarri eta koipe gehiago daukate, eta etxean prestatutako beren baliokideek baino kaloriko gehiago, etxean erabilitako osagai mota eta kopurua jakinak baitira. Askok espeziak (piperbeltza, curry...) edo/eta zapore berezia ematen dieten baina halaber digerigaitzago egin eta ohitura sortzen duten gehigarriak dauzkate; beraz, ez dira maiz kontsumitzeko egokienak.\nIzoztuak (barazkiak, arrainak, egoskariak...). Dieta aldatzeko aukera egokia, eta honako bermea: produktuaren ezaugarri elikagarriak ez dira ia aldatzen jatorrizkotik.


Euskaltzaleen Topagunea - 14/11/18\nBizkaiko kultur zirkuitua, Udagoieneko Ostera, azaroaren 5ean hasi zen Getxon. Gari musikariarekin solasaldia izan zuten berbalagun eta euskaltzaleek, eta egun batzuk geroago, kontzertua eskaini zuen Maldanbera taldearekin batera. Pasa den larunbatean, aldiz, Jainko Txiki eta Jostalari Hura ikuskizuna izan zen Balmasedan.\nHilabeteak aurrera egin du, eta Udagoieneko Ostera Bilbo eta Igorrera begira jarri da. Larunbatean, Anne Etchegoyenek eta Aizkoa Abesbatzak kontzertua izango dute Bilboko BBK Salan, eta sarrera guztiak agortu dira jadanik. Hala ere, kultura bizi nahi duenak beste zenbait aukera ditu oraindik. Hona hemen datorren asteko egitaraua:\nAzaroak 25, Bilboko Kafe Antzokia, 11:00. Napoka Iria taldeko kideekin solasaldia.\nAzaroak 27, Bilboko Kafe Antzokia, 21:30. Napoka Iria eta Anari (kontzertua).\nAzaroak 27, Igorre. Pankreas antzerkiko Patxo Telleriarekin solasaldia (ikastetxeko gazteentzat).\nAzaroak 29, Igorreko Lasarte aretoa, 20:00. Pankreas antzerkia.\nSolasaldiak doanekoak dira, eta emanaldietarako sarrerak aldez aurretik (Napoka Iria eta Anari, Pankreas) zein aretoetan bertan eskuratu daitezke.\nUdagoieneko Osterako 15. edizioa da aurtengoa, eta lehen aldiz antolatu ditugu solasaldiak, tokian tokiko euskaltzaleen elkarteekin eta hedabideekin batera. Udagoieneko Osterari buruzko informazio guztia, webgunean aurki daiteke.


Pazienteen desnutrizio-arriskua ebaluatzen du Ospitaleak | OSI EZKERRALDEA ENKARTERRI CRUCES\nInicio Nabarmena Pazienteen desnutrizio-arriskua ebaluatzen du Ospitaleak\nPazienteen desnutrizio-arriskua ebaluatzen du Ospitaleak\nGaixotasunekin lotutako desnutrizioa prebalentzia handiko osasun-arazoa da, eta eragin handia du osasunean. Horregatik, eta, arreta sistematizatzeko helburuarekin, ESIko Erizaintza Zuzendaritza zenbait ekintza egiten ari da ospitaleratzen diren pazienteen artean, ospitaleratuta dagoen pazientearen egoera nutrizionala diagnostikatzeko, desnutrizioa prebenitzeko eta elikadura egokia ezartzeko. Oraingoz, 2. B, 1. A, 3. A, 12., 4. B, 4. D eta 4. E solairuetako zerbitzuetan ezarri da ebaluazioa, eta, pixkanaka-pixkanaka, ospitaleratze-eremu guztietara hedatzea da asmoa.\nPazientea ospitaleratzen denean, haren egoera nutrizionala baloratzen da. Horrez gain, paziente bakoitzaren ezaugarri nutrizionalak baloratzen dira, ahorakinak kontrolatzen dira eta, aldizka, nutrizio-egoeraren ebaluazioa egiten da. Gainera, Lehen Mailako Arretarekin koordinatuta dago ospitalea, alta ematen denean zainketen jarraipena egiten dela bermatzeko.\nAipatu dugun moduan, pazientea ospitaleratu eta lehen 24-48 orduetan, lehen ebaluazioa egiten da, pisua eta CNST probaren (nutrizioa ebaluatzeko Kanadako proba) datuak biltzeko. Proba horrek pisu-galera eta azkenaldian ahorakinak gutxitu diren baloratzen du, hala, pazienteek desnutrizio-arriskua duten ala ez ikusteko.\nEmaitzaren arabera, era batean edo bestean jokatuko da. Desnutrizio-arriskua duten pazienteen artean, egunero kontrolatuko dira ahokinak; pisua, berriz, astero kontrolatuko da. Lau egunean pazienteak ez badu pisurik hartu edo galdu, haren mediku arduradunari jakinaraziko zaio.\nDesnutrizio-arriskurik ez duten pazienteen kasuan, berriz, astero kontrolatuko da pisua, eta CNST proba nutrizionala ere astero egingo zaie. Eta proban desnutrizio-arriskua detektatuz gero, ezarritako neurriak aplikatuko dira.\nHori guztia aurrera eramateko, bilakaera-orrian erregistroa eginez, pazienteen erantzunaren jarraipena egingo da. Halaber, pazientea arreta-arlo batetik bestera igarotzean, desnutrizio-arriskua edo desnutrizioa badago, egoera nutrizionalaren berri emango da erizaintzako zainketen txostenean.\nGogoan izan behar dugu egoera nutrizionala eskasa denean pazienteek denbora gehiago behar dutela osatzeko, ospitaleko egonaldia luzeagoa dela, behar baino lehenago berrospitaleratzen direnen tasak handitzen direla, infekzio-arriskuak eta morbimortalitateak gora egiten dutela, eta horrek guztiak eragin txarra duela osasun-kostuetan eta pazienteen bizi-kalitatean.\nNoticia anteriorEkipamendu berria, Zuzeneko Erradiologia Digital Robotizatua\nNoticia siguienteSintromaren jarduera diagnostikoa egiteko, ziztada kapilarra jarri du martxan ESIk


Ekainean 181 ERE baimendu ditu Enplegu Sailak - Debagoiena - Goiena.eus\nEkainean 181 ERE baimendu ditu Enplegu Sailak\nLeire Kortabarria 2013-07-13 02:00\nEnplegu eta Gizarte Politiketako Sailak enplegu-erregulazioko 181 espediente baimendu zituen ekainean; hau da, 2012ko maiatzean eta ekainean baino % 22 eta % 31 gutxiago, hurrenez hurren. Debagoienean daude Gipuzkoako EREen % 8, Enplegu eta Gizarte Politiketako Sailak emandako datuen arabera.\nEuskadin, ekainean, eteteko erregulazio-espedienteak 114 izan dira, lanaldia murriztekoak 51, eta iraungitzekoak 16.\nEspediente guztietatik, 115 aurreko baten jarraipena izan dira, eta 1.830 langileri eragin diete (% 73). Erregulazio-espedienteek 2.503 langileri eragin diete 2013ko ekainean; aurreko hilean baino % 9 gehiagori, eta 2012ko ekainean baino % 31 gutxiagori.\n197 langileri iraungi zaie kontratua, 2013ko maiatzean baino % 35 gutxiago, eta 2012ko ekainean baino % 71 gutxiago.\nSektoreka, lan-erregulazio espedienteen kopurua bere horretan mantendu da nekazaritzan eta eraikuntzan, jaitsi egin da industrian eta pixka bat igo da zerbitzuetan.\nLan-erregulazio espedienteak arrazoitzeko kausen artean, eskariaren eta ekoizpenaren murrizketa da oraindik ere nagusia. "Hori bai, bai bata bai bestea kausa ekonomiko eta finantzarioekin estuki lotuta daudenez, kasu askotan zaila izaten da bataren eta bestearen benetako pisua zehaztea", esan du Enplegu Sailak.\nHauexek dira, beste hilabete batez, gehien kaltetutako eskualdeak: Arabako lautada, Bilbo Handia eta Donostialdea.\nGipuzkoako EREetatik % 8 Debagoienean izan dira, eta beste % 8 Goierrin. Kopuru txikiena Tolosaldean izan da: % 7.


Ikuskizun eta aisialdiko jarduerak egiteko baimena\nPertsona fisiko eta juridikoek edo bere ordezkariek.\nTxostenak eskatu udal zerbitzu teknikoei.\nBaimena ematen duen dekretua.\nIkuskapenak eta egiaztapen-aktak.\nNolanahi ere, ikuskizuna edo jarduera kalean ospatzekoa den kasuetan administrazioren isiltasunak aurkako ondorioa izango du.


Turingo Errege Kanona - Wikipedia, entziklopedia askea.\nTuringo Errege Kanona\nTuringo Errege Kanona —Turingo Kanona eta Turingo Errege Zerrenda izenez ere ezaguna— idazkera hieratikoz idatzitako testuak dituen papiro bat da, Turingo Egiptoar Museoan gordeta dagoena; hain zuzen ere museoari hartu dio izena.\nTestua, Ramses II.a faraoiaren erregealdian datatua dago (beranduago idatzia egon daitekeen arren), eta Egipton gobernatu zuten faraoien izenak aipatzen ditu, faraoien garaiaren aurretik herrialdea gobernatu zuten jainkoak aurretik dituztela.\nPapiroa, 170 zentimetroko luzera eta 41 zentimetroko altuera duena, 160 txatalez osatua dago, gehienak oso txikiak, eta zati asko falta dira.\nTuringo Errege Kanonaren marrazkia\n1 Dokumentuaren historia\n3 Testuaren zatiak\nBernardino Drovettik italiar esploratzaileak 1822a aurkitu zuenean, Luxorretik gertu, dirudienez, ia osorik zegoen, baina Sardiniako erregeak Turingo Egiptoar Museoari eman zionean, jada oso kaltetua zegoen.\nPapiro horren garrantzia berehala nabaritu zuen Jean-François Champollion frantziar egiptologoak, eta ondoren Gustavus Seyffarth papiroa berreraikitzen eta zaharberritzen aritu zen buru-belarri. Txatal gehienak behar ziren tokietan antolatzea lortu zen arren, bi gizon horien esku hartzea berandu iritsi zen, papiro garrantzitsu horren txatal asko galduak baitziren ordurako.\nEz dakigu eskribak zer iturri erabili zituen zerrenda antolatzeko, jada aurretik existitzen zen papiro batetik kopiatu ote zuen, edo tenpluetako artxibategietarako sarrera izanez idatzi ote zuen, zerrenda, zerga, dekretu eta dokumentu ohar zaharrak erabiliz. Lehenengo aukerak dirudi balizkoena eta Turingo Errege Zerrenda, benetan, balio historiko bikaineko dokumentu bat dela esan nahiko luke.\nPapiroak, aurpegi batetik, pertsona eta instituzio izenen zerrenda bat du, eta zergen estimazio bat dirudien zerbait.\nHala ere, papiroaren beste aldea izan zen arreta gehien piztu zuena, Egipton gobernatu zuten jainko, erdijainko, izpiritu errege mitiko eta benetakoen zerrenda bat baitu, ziuraski, denboraren hasieratik, ezineskertuzko dokumentu hau idatzia izan zen arte.\nZerrendaren hasiera eta amaiera galdu egin dira, zerrendaren sarrerarik ez dagoela esan nahi duena, halako sarrerarik balego, ezta Egiptoko XVII. dinastiaren ondorengo erregeen zerrendarik ere.\nPapiroak, gobernarien izenak aipatzen ditu, batzuetan taldeetan bilduz, eta talde hauetako batzuen gobernualdiaren iraupena ematen du, orohar, Manetonen dinastien laburpenarekin bat datozenak. Gainera, urte, hilabete eta egunetan, faraoi askoren erregealdiak aipatzen ditu.\nOso denbora laburrez gobernatu zuten gobernarien izenak ere aipatzen ditu, edo lurralde txikietako gobernariak izan zirenenak, ia ezagutzen ez direnak, orohar, beste dokumentu batzuetan aipatu gabe utzi direnak. Zerrendan, gobernari hiksoak agertzen dira, orohar, beste errege zerrenda batzuetatik kanpo daudenak, eta, euren izenak kartutxo baten barnena idatziak ez zeuden arren, Heqa Jasut testu hieroglifoa gehitu zen, gobernari atzerritarrak zirela adierazteko.\nTestua, jainkoen eta errege mitikoen zerrenda batekin hasten da. Faraoi baten lehen izena, 2.11 epigrafean agertzen da, non Narmer agertzen den. Manetonen errege zerrendan agertzen diren modu ezberdinean taldekatuak dauden arren, bere datazioa errazteko, Manetonen sailkapen dinastikoa gehitzen da, egungo historialariek gehien erabiltzen dutena.\n1.x-1.21 Ptah eta Eneada handia\n1.22-2.3 Horus eta Eneada txikia\n2.9/10 Ra jainkoa\n2.11-2.18/19 Egiptoko I. dinastia\n2.20-3.3 Egiptoko II. dinastia\n3.4-3.8 Egiptoko III. dinastia\n3.9-3.16 Egiptoko IV. dinastia\n3.17-3.27 Egiptoko V. dinastia\n4.1-4.7 Egiptoko VI. dinastia\n4.8-4.13/17 Egiptoko VII. dinastia eta Egiptoko VIII. dinastia\n4.18-4.26 Egiptoko IX. dinastia\n5.1-5.9/11 Egiptoko X. dinastia\n5.12-5.17/18 Egiptoko XI. dinastia\n5.19-6.3 Egiptoko XII. dinastia\n6.4-7.23 Egiptoko XIII. dinastia\n8.1-10.12/13 Egiptoko XIV. dinastia\n10.14-10.20/21 Egiptoko XV. dinastia (hiksoak)\n10.22-10.29/30 Egiptoko XVI. dinastia (hiksoak)\n11.1-11.14 Egiptoko XVII. dinastia, Tebaseko erregeak, XV eta XVI. dinastien garaikideak.


Gehiegi eskatzea - Bizkaiko Hitza\n2019, ekainak 14 Bizkaia, Iritzia 398\nInformatzeko baino gehiago, jendeak bere iritziak berresteko irakurtzen ditu egunkariak. Gertatu dena gure gustuko galbahetik pasatuta irakurri nahi izaten dugu, gure lerro editorialarekin bat, eta zilegi da. Konfiantzazko egunkariko kazetarien esku uzten dugu begirada kritikoaren ardura, geure gain hartzeak lan handia suposatzen duelako egun osoan zehar. Eta ez da ironia, benetan da nekeza.\nHorregatik mintzen gara gure egunkariarekin guk espero gabeko titulu bat hautatzen duenean, edo ez duenean garrantzizko gai baten jarraipenik egiten. Zer esanik ez gure lerro editorialetik urrun kokatzen diren egunkariekiko hartzen dugun jarreraz. Egunkariak guri axola digun errealitatearen eraikuntzaren parte garrantzitsua dira, eta eraikuntza horretan huts egiten dutenean, badirudi gure errealitatea ez dela existitzen. Babesgabetasun moduko bat sentitzen dugu, “hauek ez badute esaten, nork esango du?”.\nBaina hori eskatzea egunkari bati gehiegi eskatzea da. Beraien xede-talde osoaren ñabardura ideologikoak islatzeko ezintasunaren aurrean (hau ez delako beraien funtzioa ere), nik ahalegina eta konpromisoa eskatzen dizkiet irakurtzen ditudan egunkariei; gutxienez hori, ez nazatela engaina, ez dezatela gutxiets nire gaitasun kritikoa, ez daitezela eror botere faktikoen atzaparretan (edo ahalik gutxiena behintzat). Eta ondo hauta dezatela zein albisteri egiten dioten lekua, eta zein uzten duten kanpoan horren ondorioz. Lasai irakurriko dut egunkaria, ikuspuntuarekin ados egon gabe ere, eskaera horiek kontuan hartu baldin badituzte errotatibetara eraman orduko. Oinarri oinarrizko baldintzak izan beharko lukete, baina hau ere gehiegi eskatzea da gehienentzat.\nEuskal Herriko egunkari salduenek txundituta uzten naute oraindik; eta, hortaz, euskal herritar gehienen mundu ikuskerak txunditzen nau. Ez da soilik ez dituztela kazetaritzaren kode deontologikoak errespetatzen —albisteak kontrastatzea, egitateak ez ezkutatzea, akatsak zuzentzea, zurrumurruak ez zabaltzea albisteak balira bezala, publizitate kamuflaturik ez egitea…—, baizik eta inongo lotsarik gabe egiten dutela.\nAste honetako adibidea. Ilunben 10.000 pertsona elkartu ziren pasa den domekan Gara-ri ezarritako zorra ordaintzen laguntzeko, eta prentsa askatasunaren alde. Zure lerro editoriala Egin-enarekin edo Gara-renarekin bat etorri ez arren, bertaratu direnen artean zure irakurle gutxi egon arren (uste baino gehiago ziur asko), eta beharbada zorraren kontua justua iruditu dakizukeen arren, ezin da ekintza bera ukatu. Ezin da, Vocentoko egunkari bat ez bazara behintzat.\nZerbait hain jendetsua ezkutatzea gezurra esatea da, 50 pertsona baino gutxiago bildu diren bertaratzeen berri eman izan duzunean. Donostiako irakurleei esan diezu aste honetan garrantzitsua izan dela Twitterren eman den eztabaida bat (Naiz-ek ere argitaratu zuena eta mindu ninduena), baina ez beraien etxe ondoan milaka pertsona elkartu izana (berdin dio zergatik). Milaka pertsona kausa baten alde, hori notizia da edonon, gustukoa izan ez arren.\nBaina ez dakit zergatik tematzen naizen, gutxienekoa eskatzea ere gehiegi eskatzea den egunotan.


Abu. 30 - 31. Abu, 2022 Kod. P03-22\nPandemiaren eta hura kontrolatzeko erabili diren zenbait baliabide eta estrategiaren (konfinamendua, mugikortasuna murriztea, distantzia soziala…) ondorioetako bat haren inpaktua izan da buru osasunean. Datu epidemiologikoek argi adierazten dute osasun arazoak, bereziki emozionalak (antsietatea, depresioa, dolua…), nabarmen areagotu direla, pandemia aurreko eta oraingo egoeren arteko erlazioan 1etik 3ra bitarteko proportziora iritsita. Adineko pertsonen kolektiboa izan da kaltetuenetako bat (nerabe eta gazteekin batera). Kolektibo horretan baldintza bereziak ematen dira, eta horien eraginez, beharbada, pandemiak inpaktu handiagoa izan du horrengan. Adinez zaurgarriagoa izateaz gainera, kolektibo horretan beste arazo batzuk ematen dira, hala nola isolamendu soziala eta familiarra, etorkizunarekiko ziurgabetasuna eta segurtasunik eza (haiena eta senideena). Horren ondorioz, haien gogo aldarteak nabarmen egin du okerrera, aurreko patologiak larriagotu dira (esate baterako, nahasmendu neurodegeneratiboak), eta buru nahasmendu berriak hasi dira.\nUda Ikastaro honetan, besteak beste, adineko pertsonen buru osasuna aztertuko dugu, haren mitoei (bereziki adinkeria) eta errealitateei bereziki erreparatuta. Datuak eguneratuko dira, pandemia aintzat hartuta, eta, aldi berean, ikastaroak sakon aztertuko ditu nahasmendu emozionalak, bereziki 85 urtetik gorako pertsonen artean, “mamu” biztanleak izaten baitira.\nHorrez gain, nahasmendu neurodegeneratiboak eta loaren arazoak ere landuko ditugu. Era berean, ongizatea hobetzeko eta nahasmendu kroniko batzuk (bereziki dementzia prozesuetan) eta hiltzeko prozesua arintzeko eskura dauden baliabideak eta prozedurak aztertuko ditugu.\nAzkenik, pandemiaren ondorio garrantzitsu gisa, pandemiak adineko pertsonak zaintzen dituzten pertsonengan izan duen inpaktua aztertuko dugu.\nPertsona zaharren eta oso zaharren buru osasunaren, nahasmendu neurodegeneratiboen eta loaren nahasmenduaren berri ematea, pandemia garaian.\nArazo horiei aurre egiteko eta ongizatea areagotzeko baliabide pertsonalak, psikologikoak eta komunitarioak ezagutzera ematea.\nHeriotza eta heriotzaren beldurra lantzea, adineko pertsonen kolektibo horretan.\nAdineko pertsonen zaintzaileen egoera psikologikoa aztertzea.\nGipuzkoa / Bizkaia eta Arabako Psikologoen Elkargo Ofiziala 68,00 EUR 68,00 EUR